ai4bharat/Pralekha huggingface dataset:
ਸੈਰ ਸਪਾਟਾ ਮੰਤਰਾਲਾ
ਆਜ਼ਾਦੀ ਦੇ 75 ਵਰ੍ਹੇ ਦੇ ਉਤਸਵ ਦੇ ਹਿੱਸੇ ਦੇ ਰੂਪ ਵਿੱਚ ਡਲ ਝੀਲ ‘ਤੇ 7500 ਸਕੁਅਰ ਫੁੱਟ ਦਾ ਤਿਰੰਗਾ ਪ੍ਰਦਰਸ਼ਿਤ ਕੀਤਾ ਗਿਆ
ਭਾਰਤ ਸਰਕਾਰ ਦੇ ਟੂਰਿਜ਼ਮ ਮੰਤਰਾਲੇ , ਇੰਸਟੀਟਿਊਟ ਆਵ੍ ਹੋਟਲ ਮੈਨੇਜਮੈਂਟ, ਸ੍ਰੀਨਗਰ ਅਤੇ ਹਿਮਾਲੀਅਨ ਮਾਉਂਟੇਨੀਅਰਿੰਗ ਇੰਸਟੀਟਿਊਟ , ਦਾਰਜੀਲਿੰਗ ਨੇ ਇੱਕ ਸੰਯੁਕਤ ਪ੍ਰਯਤਨ ਦੇ ਤਹਿਤ 7500 ਸਕੁਏਅਰ ਫੁੱਟ ਦਾ ਤਿਰੰਗਾ ਸ੍ਰੀਨਗਰ ਵਿੱਚ ਡਲ ਝੀਲ ਦੇ ਕਿਨਾਰੇ ‘ਤੇ ਪ੍ਰਦਰਸ਼ਿਤ ਕੀਤਾ। ਇਹ ਆਜ਼ਾਦੀ ਦੇ 75 ਸਾਲ ਅਤੇ ਆਜ਼ਾਦੀ ਕੇ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਦੇ ਰੂਪ ਵਿੱਚ ਸੀ।
ਇਸ ਮੌਕੇ ‘ਤੇ ਜੰਮੂ-ਕਸ਼ਮੀਰ ਦੇ ਉਪ ਰਾਜਪਾਲ ਸ਼੍ਰੀ ਮਨੋਜ ਸਿਨ੍ਹਾ ਮੁੱਖ ਮਹਿਮਾਨ ਸਨ ਅਤੇ ਉਨ੍ਹਾਂ ਨੇ ਇਸ ਇਤਿਹਾਸਿਕ ਪ੍ਰੋਗਰਾਮ ਨੂੰ ਸੰਬੋਧਿਤ ਕੀਤਾ। ਆਪਣੇ ਭਾਸ਼ਣ ਵਿੱਚ ਉਪ ਰਾਜਪਾਲ ਨੇ ਜੰਮੂ-ਕਸ਼ਮੀਰ ਦੇ ਲੋਕਾਂ ਨੂੰ ਹਾਰਦਿਕ ਵਧਾਈ ਦਿੱਤੀ ਅਤੇ ਅਗਲੇ 25 ਵਰ੍ਹਿਆਂ ਦੇ ਲਈ ਵਿਕਾਸ ਯੋਜਨਾ ਬਾਰੇ ਗੱਲ ਕੀਤੀ।
ਸੰਬੰਧਿਤ ਸਾਰੀਆਂ ਚੀਜ਼ਾਂ ਦੇ ਨਾਲ ਇਸ ਝੰਡੇ ਦਾ ਵਜਨ 80-85 ਕਿੱਲੋ ਸੀ। ਖਾਸ ਗੱਲ ਇਹ ਹੈ ਕਿ ਟੀਮ ਐੱਚਐੱਮਆਈ ਨੇ ਪਹਿਲੀ ਵਾਰ ਇਸ ਰਾਸ਼ਟਰੀ ਝੰਡੇ ਨੂੰ ਅਪ੍ਰੈਲ 2021 ਵਿੱਚ ਸਿੱਕਮ ਹਿਮਾਲਯ ਵਿੱਚ ਅਤੇ ਬਾਅਦ ਵਿੱਚ ਕਲਕੱਤਾ ਦੇ ਵਿਕਟੋਰੀਆ ਮੈਮੋਰੀਅਲ ਵਿੱਚ 15 ਅਗਸਤ 2021 ਅਤੇ ਗੁਜਰਾਤ ਵਿੱਚ ਸਟੈਚਿਊ ਆਵ੍ ਯੂਨਿਟੀ ‘ਤੇ 31 ਅਕਤੂਬਰ 2021 ਨੂੰ ਪ੍ਰਦਰਸ਼ਿਤ ਕੀਤਾ ਸੀ।
ਇਸ ਦੇ ਬਾਅਦ, ਅੰਟਾਰਟਿਕਾ ਵਿੱਚ ਝੰਡੇ ਨੂੰ ਪ੍ਰਦਰਸ਼ਿਤ ਕੀਤਾ ਗਿਆ ਜਿਸ ਨੇ ਅੰਟਾਰਟਿਕਾ ਵਿੱਚ ਪਹਿਲੀ ਵਾਰ ਕਿਸੇ ਵੀ ਦੇਸ਼ ਦੇ ਸਭ ਤੋਂ ਵੱਡੇ ਰਾਸ਼ਟਰੀ ਝੰਡੇ ਦਾ ਵਿਸ਼ਵ ਰਿਕਾਰਡ ਬਣਾਇਆ ਸੀ। ਹੁਣ, ਭਾਰਤ ਸਰਕਾਰ ਦੇ ‘ਹਰ ਘਰ ਤਿਰੰਗਾ’ ਅਭਿਯਾਨ ਅਤੇ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ’ ਦੇ ਹਿੱਸੇ ਦੇ ਰੂਪ ਵਿੱਚ ਭਾਰਤ ਦੇ ਰਾਸ਼ਟਰੀ ਝੰਡੇ ਨੂੰ ਸ੍ਰੀਨਗਰ ਵਿੱਚ ਪ੍ਰਦਰਸ਼ਿਤ ਕੀਤਾ ਜਾ ਰਿਹਾ ਹੈ।
ਸ੍ਰੀਨਗਰ ਪਹੁੰਚਣ ਤੋਂ ਪਹਿਲਾਂ, ਭਾਰਤ ਛੱਡੋ ਅੰਦੋਲਨ  ਦੇ 80 ਵਰ੍ਹੇ ਪੂਰੇ ਹੋਣ ਦੇ ਅਵਸਰ ‘ਤੇ 8 ਅਗਸਤ 2022 ਨੂੰ ਦਾਰਜੀਲਿੰਗ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਸੀ। ਕਿਉਂਕਿ, ਝੰਡਾ ਆਕਾਰ ਵਿੱਚ ਬੇਹਦ ਵਿਸ਼ਾਲ ਹੈ, ਇਸ ਲਈ ਇਸ ਨੂੰ ਤਿੰਨ ਪੈਨਲਾਂ ਵਿੱਚ ਬਣਾਇਆ ਗਿਆ ਸੀ। ਇਸ ਦੀ ਸਥਿਰਤਾ ਬਣਾਏ ਰੱਖਣ ‘ਤੇ ਵਿਸ਼ੇਸ਼ ਧਿਆਨ ਦਿੱਤਾ ਗਿਆ ਹੈ ਅਤੇ ਇਸ ਵਿੱਚ ਸੇਫਟੀ ਐਂਕਰਸ ਨੂੰ ਵੀ ਉਚਿਤ ਤੌਰ ‘ਤੇ ਫਿਟ ਕੀਤਾ ਗਿਆ ਹੈ ਤਾਕਿ ਝੰਡਾ ਉੱਚ ਵੇਗ ਵਾਲੀ ਪਹਾੜੀ ਹਵਾਵਾਂ ਤੋਂ ਲੈ ਕੇ ਅੰਟਾਰਟਿਕਾ ਦੇ ਸਬ-ਜੀਰੋ ਤਾਪਮਾਨ ਅਤੇ ਹੋਰ ਬੇਹਟ ਕਠਿਨ ਸਥਿਤੀਆਂ ਦਾ ਵੀ ਸਾਹਮਣਾ ਕਰ ਸਕੇ।
ਸ਼੍ਰੀ ਅਨਿਲ ਓਰਾਵ, ਰੀਜਨਲ ਡਾਇਰੈਕਟਰ  ਨੇ ਪਾਰੰਪਰਿਕ ਤੌਰ ‘ਤੇ ਉਪ ਰਾਜਪਾਲ ਦਾ ਸੁਆਗਤ ਕੀਤਾ ਅਤੇ ਸ੍ਰੀਨਗਰ ਦੀ ਡਲ ਝੀਲ ‘ਤੇ ਝੰਡੇ ਨੂੰ ਪ੍ਰਦਰਸ਼ਿਤ ਕਰਨ ਦੇ ਮਹੱਤਵ ਬਾਰੇ ਦੱਸਿਆ। ਡਾ. ਅਰੁਣ ਕੁਮਾਰ ਮੇਹਤਾ, ਆਈਏਐੱਸ, ਮੁੱਖ ਸਕੱਤਰ, ਜੰਮੂ- ਕਸ਼ਮੀਰ, ਸ਼੍ਰੀ ਸਰਮਦ ਹਫੀਜ਼, ਆਈਏਐੱਸ ਪ੍ਰਮੁੱਖ ਸਕੱਤਰ ਅਤੇ ਹੋਰ ਸੀਨੀਅਰ ਅਧਿਕਾਰੀ, ਟ੍ਰੈਵਲ ਟ੍ਰੇਡ ਅਤੇ ਹੌਸਪੀਟੈਲਿਟੀ ਸੈਕਟਰ, ਹੋਟੇਲੀਅਰਸ, ਸਰਕਾਰ ਦੇ ਪ੍ਰਤੀਨਿਧੀਆਂ ਸਮੇਤ ਅਧਿਕਾਰੀਆਂ, ਵਿਦਿਆਰਥੀਆਂ ਅਤੇ ਹੋਰ ਕਈ ਖੇਤਰਾਂ ਦੇ ਲੋਕਾਂ ਨੇ ਵੀ ਹਿੱਸਾ ਲਿਆ।
ਆਯੂਸ਼
ਆਯੁਸ਼ ਮੰਤਰਾਲੇ ਵਿੱਚ ਵਿੱਤ ਪ੍ਰਬੰਧਨ ਤੇ ਸ਼ਾਸਨ ਸੁਧਾਰ ਪਹਿਲਕਦਮੀਆਂ
ਆਯੁਸ਼ ਮੰਤਰਾਲੇ ਨੇ ਵਿੱਤ ਪ੍ਰਬੰਧਨ ਸੁਧਾਰ ਅਤੇ ਸ਼ਾਸਨ ਸੁਧਾਰਾਂ ਦੀ ਗਤੀ ਨੂੰ ਤੇਜ਼ ਕਰਨ ਲਈ ਕੁਝ ਪਹਿਲਕਦਮੀਆਂ ਕੀਤੀਆਂ ਹਨ । ਇਹਨਾਂ ਪਹਿਲਕਦਮੀਆਂ ਵਿੱਚ 2 ਮੁੱਖ ਖੇਤਰ ਹਨ । ਜਿਹਨਾਂ ਵਿੱਚ ਸਰਕਾਰੀ ਸਕੀਮਾਂ  ਅਤੇ ਮੰਤਰਾਲੇ ਦੀਆਂ ਅਟਾਨੋਮਸ ਸੰਸਥਾਵਾਂ । ਇਹਨਾਂ ਪਹਿਲਕਦਮੀਆਂ ਦੇ ਰੋਡ ਮੈਪ ਆਯੁਸ਼ ਦੇ ਸਕੱਤਰ ਵੈਦਯਾ ਰਾਜੇਸ਼ ਕੁਟੇਚਾ ਅਤੇ ਵਧੀਕ ਸਕੱਤਰ ਅਤੇ ਵਿੱਤ ਸਲਾਹਕਾਰ ਸ਼੍ਰੀ ਧਰਮੇਂਦਰ ਸਿੰਘ ਗੰਗਵਾਰ ਨੇ ਸਤੰਬਰ ਵਿੱਚ ਮੰਤਰਾਲੇ ਦੀ ਹੋਈ ਉੱਚ ਪੱਧਰੀ ਮੀਟਿੰਗ ਵਿੱਚ ਪੇਸ਼ ਕੀਤਾ ਸੀ । ਮੰਤਰਾਲੇ ਦੀਆਂ ਵੱਖ ਵੱਖ ਇਕਾਈਆਂ ਵਿੱਚ ਤਰਜੀਹੀ ਤੌਰ ਤੇ ਲਾਗੂ ਕਰਨ ਲਈ ਸਰਗਰਮੀ ਨਾਲ ਕਾਰਵਾਈ ਸ਼ੁਰੂ ਹੋ ਗਈ ਹੈ । ਵਿੱਤੀ ਅਤੇ ਸ਼ਾਸਨ ਸੁਧਾਰਾਂ ਦੀ ਸੂਚੀ ਤਿਆਰ ਕਰਦਿਆਂ ਅਤੇ ਪ੍ਰੋਗਰਾਮ/ਸਕੀਮਾਂ ਨੂੰ ਇਸ ਤਰ੍ਹਾਂ ਡਿਜ਼ਾਇਨ ਕਰਨ ਲਈ ਸੁਨਿਸ਼ਚਿਤ ਕੀਤਾ ਗਿਆ ਹੈ , ਕਿ ਫੰਡ ਦਾ ਪ੍ਰਵਾਹ ਨਿਰਵਿਘਨ ਪ੍ਰਾਜੈਕਟ ਲਾਗੂ ਕਰਨ ਵਾਲੀ ਏਜੰਸੀ ਤੱਕ ਪਹੁੰਚੇ ਅਤੇ ਸਿੱਧੇ ਤੌਰ ਤੇ ਜ਼ਮੀਨੀ ਪੱਧਰ ਤੇ ਪਛਾਣੀਆਂ ਗਈਆਂ ਗਤੀਵਿਧੀਆਂ ਵਿੱਚ ਲੱਗੇ । ਇਹਨਾਂ ਨੂੰ ਸੂਬਾ ਸਰਕਾਰਾਂ ਤੋਂ ਸਮੇਂ ਸਿਰ ਮੈਚਿੰਗ ਸ਼ੇਅਰ ਨਾਲ ਅਤੇ ਪ੍ਰੀ ਪਰਿਭਾਸਿ਼ਤ ਟਰਿਗਰਸ ਨਾਲ ਪੂਰਾ ਕੀਤਾ ਜਾਵੇਗਾ ਤਾਂ ਜੋ ਕਿਸੇ ਪੱਧਰ ਤੇ ਵੀ ਫੰਡ ਦੀ ਖੜੌਤ ਨਾ ਹੋਵੇ । ਇਹ ਕਦਮ ਉਹਨਾਂ ਸਾਰੀਆਂ ਅਕਸਰ ਆਉਂਦੀਆਂ ਰੁਕਾਵਟਾਂ ਨੂੰ ਖ਼ਤਮ ਕਰਨ ਵਿੱਚ ਸਹਾਈ ਹੋਣਗੇ ਜੋ ਸਰਕਾਰੀ ਪ੍ਰਾਜੈਕਟਾਂ ਨੂੰ ਦੇਰ ਕਰਦੇ ਹਨ ।
ਫੌਰੀ ਤੌਰ ਤੇ ਇਸ ਪਹਿਲਕਦਮੀ ਦਾ ਅਸਰ ਜਨਤਕ ਵਿੱਤੀ ਪ੍ਰਬੰਧਨ ਸਿਸਟਮ ਨੂੰ ਅਪਣਾ ਕੇ ਵਾਧਾ ਕਰਨ ਅਤੇ ਸਰਕਾਰ ਦੇ ਅਕਾਉਂਟਸ ਪ੍ਰਬੰਧਨ ਸਿਸਟਮ ਨੂੰ ਤੇਜ਼ ਕਰਨ ਲਈ ਮੰਤਰਾਲੇ ਦੀਆਂ ਸਕੀਮ ਇਕਾਈਆਂ ਅਤੇ ਅਟਾਨੋਮਸ ਸੰਸਥਾ ਵੱਲੋਂ ਵਰਤਿਆ ਜਾ ਰਿਹਾ ਹੈ ।
ਅਟਾਨੋਮਸ ਸੰਸਥਾਵਾਂ ਵੱਲੋਂ ਆਯੁਸ਼ ਮੰਤਰਾਲੇ ਨਾਲ ਮੈਮੋਰੰਡਮ ਆਫ ਅੰਡਰਸਟੈਂਡਿਗ  ਵਿੱਚ ਸ਼ਾਮਲ ਹੋਣ ਦੀ ਰਵਾਇਤ ਨਾਲ ਕਾਰਗੁਜ਼ਾਰੀ ਟੀਚਿਆਂ ਨੂੰ ਅਪਣਾਉਣ ਲਈ ਅਤੇ ਅਟਾਨੋਮਸ ਸੰਸਥਾਵਾਂ ਵਿੱਚ ਲਾਗੂ ਕਰਨ ਦੇ ਸੰਦਰਭ ਨਾਲ ਵੀ ਜੋੜਿਆ ਗਿਆ ਹੈ । ਇਹ ਸਮਝੌਤੇ ਮੰਤਰਾਲੇ ਵੱਲੋਂ ਅਟਾਨੋਮਸ ਸੰਸਥਾ ਨੂੰ ਦਿੱਤੇ ਟੀਚੇ ਅਤੇ ਉਦੇਸ਼ਾਂ ਨੂੰ ਠੀਕ—ਠਾਕ ਕਰਨ ਲਈ ਵੀ ਸਹਾਈ ਹੋਣਗੇ ਅਤੇ ਦੋਹਰਿਆਂ ਕਦਮਾਂ ਨੂੰ ਖ਼ਤਮ ਕਰਨ ਅਤੇ ਯਤਨਾਂ ਤੇ ਸਰੋਤਾਂ ਦੀ ਬਰਬਾਦੀ ਨੂੰ ਵੀ ਖ਼ਤਮ ਕਰਨਗੇ ।
ਲੀਕੇਜ ਨੂੰ ਖ਼ਤਮ ਕਰਨ ਅਤੇ ਰਫ਼ਤਾਰ ਵਧਾਉਣ ਲਈ ਸਾਰੇ ਭੁਗਤਾਨ ਜਿਵੇਂ ਕਿ ਵਿਦਿਆਰਥੀਆਂ ਨੂੰ ਵਜੀਫ਼ੇ ਆਦਿ , ਸਿੱਧਾ ਲਾਭ ਟਰਾਂਸਫਰ  ਪਲੇਟਫਾਰਮ ਤੇ ਇਲੈਕਟੋ੍ਰਨਿਕ ਮੋਡ ਰਾਹੀਂ ਹੋਣਗੇ ।
ਤੀਜੀ ਧਿਰ ਵੱਲੋਂ ਮੰਤਰਾਲੇ ਦੀਆਂ ਸਰਕਾਰੀ ਸਕੀਮਾਂ ਦੇ ਮੁਲਾਂਕਣ ਦੀ ਸ਼ੁਰੂਆਤ ਮੰਤਰਾਲੇ ਦਾ ਇੱਕ ਹੋਰ ਕਦਮ ਹੈ ਅਤੇ ਇਹ ਨਵੰਬਰ 2020 ਤੋਂ ਜਾਰੀ ਹੋਵੇਗਾ । ਇਸ ਨਾਲ ਨਤੀਜਿਆਂ ਅਤੇ ਉਹਨਾਂ ਨਾਲ ਹੋਣ ਵਾਲੀ ਕਾਰਗੁਜ਼ਾਰੀ ਵਿੱਚ ਸੁਧਾਰ ਦਾ ਮੁਲਾਂਕਣ ਬਿਨਾਂ ਪੱਖਪਾਤ ਤੋਂ ਹੋ ਸਕੇਗਾ । ਨੈਸ਼ਨਲ ਆਯੁਸ਼ ਮਿਸ਼ਨ ਨੂੰ ਦੇਸ਼ ਦੇ ਫਲੈਗਸਿ਼ੱਪ ਪ੍ਰਾਜੈਕਟ ਸਮਝਦਿਆਂ ਹੋਇਆਂ ਤੇ ਇਸ ਦੇ ਦੇਸ਼ ਭਰ ਵਿੱਚ ਆਯੁਸ਼ ਸਿਸਟਮਸ ਨੂੰ ਉਤਸ਼ਾਹਿਤ ਕਰਨ ਲਈ ਹੋਣ ਵਾਲੇ ਅਸਰ ਲਈ ਇਸ ਦੀਆਂ ਕਾਰਜ ਵਿਧੀਆਂ ਨੂੰ ਠੀਕ—ਠਾਕ ਕਰਨ ਲਈ ਵਿਸ਼ੇਸ਼ ਯਤਨ ਕੀਤੇ ਜਾਣਗੇ । ਇੱਕ ਪੋਰਟਲ ਵਿਕਸਿਤ ਕਰਨ ਲਈ ਵੀ ਕਦਮ ਚੁੱਕੇ ਜਾ ਰਹੇ ਹਨ ਅਤੇ ਇਹ ਪੋਰਟਲ ਐੱਨ—ਐੱਫ ਏ ਐੱਮ ਐੱਸ  ਲਈ ਰਾਸ਼ਟਰੀ ਆਯੁਸ਼ ਮਿਸ਼ਨ  — ਮਾਰਚ 2021 ਦੇ ਅਨੁਸਾਰ ਹੋਵੇਗਾ । ਇਹ ਵੀ ਫੈਸਲਾ ਕੀਤਾ ਗਿਆ ਹੈ ਕਿ ਫੰਡਾਂ ਦੇ ਪ੍ਰਵਾਹ ਨੂੰ ਰੀਅਲ ਟਾਈਮ ਤੇ ਮੋਨੀਟਰ ਕਰਨ ਲਈ ਇੱਕ ਡੈਸ਼ਬੋਰਡ ਵੀ ਵਿਕਸਿਤ ਕੀਤਾ ਜਾਵੇ । ਮੰਤਰਾਲੇ ਵਿੱਚ ਸਤੰਬਰ 2020 ਵਿੱਚ ਵਿੱਤੀ ਸ਼ਾਸਨ ਸੁਧਾਰਾਂ ਦੀ ਸ਼ੁਰੂ ਕੀਤੀ ਗਈ ਲੜੀ ਪਹਿਲਾਂ ਹੀ ਕੇਂਦਰੀ ਪ੍ਰਾਯੋਜਿਤ ਅਤੇ ਕੇਂਦਰ ਖੇਤਰ ਸਕੀਮਾਂ ਦੇ ਨਾਲ ਨਾਲ ਖੁੱਦਮੁਖਤਿਆਰੀ ਸੰਸਥਾਵਾਂ ਦੇ ਕੰਮਕਾਜਾਂ ਦੇ ਨਤੀਜੇ ਦਿਖਾ ਰਹੀ ਹੈ । ਵੱਖ ਵੱਖ ਇਕਾਈਆਂ ਦੇ ਵਰਤੋਂ ਪ੍ਰਮਾਣ ਪੱਤਰ , ਕਾਗਜ਼ੀ ਅਤੇ ਵਿੱਤੀ ਰਿਪੋਰਟਾਂ , ਸੂਬਾ ਸਲਾਨਾ ਕਾਰਜ ਯੋਜਨਾ ਅਤੇ ਡੀ ਬੀ ਟੀ ਨਾਲ ਸਬੰਧਤ ਜਾਣਕਾਰੀ ਲਈ ਪੋਰਟਲ ਦੀ ਵਰਤੋਂ ਵਧਾ ਦਿੱਤੀ ਹੈ ।
ਵਿੱਤੀ ਮਾਮਲਿਆਂ ਦੀ ਦੇਖ—ਰੇਖ ਲਈ ਖੁੱਦਮੁਖਤਿਆਰੀ ਸੰਸਥਾਵਾਂ ਨੂੰ ਨਤੀਜਿਆਂ ਵਿੱਚ ਦਿੱਖ ਰਹੇ ਸੁਧਾਰਾਂ ਕਰਕੇ ਇਹਨਾਂ ਪਹਿਲਕਦਮੀਆਂ ਨਾਲ ਸਸ਼ਕਤ ਕੀਤਾ ਗਿਆ ਹੈ ।
(ਐੱਮ ਵੀ / ਐੱਸ ਕੇ
ਰਸਾਇਣ ਤੇ ਖਾਦ ਮੰਤਰਾਲਾ
ਬ੍ਰਾਂਡ ਨਾਈਪਰ  ਦੀ ਚਮਕ ਫਿਰ ਵਧੀ: ਫਾਰਮਾ ਸ਼੍ਰੇਣੀ ਵਿੱਚ ਉੱਚ ਸਿੱਖਿਆ ਦੇ ਸਿਖਰਲੇ ਦਸ ਸੰਸਥਾਨਾਂ ਵਿੱਚ ਆਪਣੀ ਜਗ੍ਹਾ ਬਣਾਈ
ਰਾਸ਼ਟਰੀ ਸੰਸਥਾਗਤ ਰੈਂਕਿੰਗ ਫ੍ਰੇਮਵਰਕ  ਵਿੱਚ ਨਾਈਪਰ , ਮੋਹਾਲੀ, ਹੈਦਰਾਬਾਦ ਅਤੇ ਅਹਿਮਦਾਬਾਦ ਨੇ ਕ੍ਰਮਵਾਰ ਤੀਜਾ, ਪੰਜਵਾਂ ਅਤੇ ਅੱਠਵਾਂ ਰੈਂਕ ਹਾਸਲ ਕੀਤਾ
ਰਸਾਇਣ ਅਤੇ ਖਾਦ ਮੰਤਰਾਲੇ ਵਿੱਚ ਫਾਰਮਾਸਿਊਟੀਕਲ ਵਿਭਾਗ ਦੀ ਸਰਪ੍ਰਸਤੀ ਤਹਿਤ ਨੈਸ਼ਨਲ ਇੰਸਟੀਟਿਊਟ ਆਵ੍ ਫਾਰਮਾਸਿਊਟੀਕਲ ਐਜੂਕੇਸ਼ਨ ਐਂਡ ਰਿਸਰਚ  ਨੇ ਫਾਰਮਾ ਸ਼੍ਰੇਣੀ ਵਿੱਚ ਉੱਚ ਸਿੱਖਿਆ ਦੀਆਂ ਸਿਖਰਲੀਆਂ ਦਸ ਸੰਸਥਾਵਾਂ ਵਿੱਚ ਆਪਣੀ ਜਗ੍ਹਾ ਬਣਾਈ ਹੈ।
ਇਹ ਸਫ਼ਲਤਾ ਸਪਸ਼ਟ ਰੂਪ ਨਾਲ ਫਾਰਮਾਸਿਊਟੀਕਲ ਅਤੇ ਚਿਕਿਤਸਾ ਉਪਕਰਣਾਂ ਦੇ ਖੇਤਰ ਵਿੱਚ ਸਿੱਖਿਆ, ਖੋਜ ਅਤੇ ਇਨੋਵੇਸ਼ਨ ਵਿੱਚ ਉਨ੍ਹਾਂ ਦੇ ਬਿਹਤਰ ਪ੍ਰਦਰਸ਼ਨ ਅਤੇ ਪ੍ਰਤੀਬੱਧਤਾ ਨੂੰ ਰੇਖਾਂਕਿਤ ਕਰਦੀ ਹੈ। ਇਸ ਨਵੀਨਤਮ ਰੈਂਕਿੰਗ ਨੇ ਨਿਸ਼ਚਿਤ ਰੂਪ ਨਾਲ “ਬ੍ਰਾਂਡ ਨਾਈਪਰ” ਦੀ ਸ਼ਾਨ ਵਧਾ ਦਿੱਤੀ ਹੈ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ਼੍ਰੀ ਡੀ. ਵੀ. ਸਦਾਨੰਦ ਗੌੜਾ ਅਤੇ ਰਾਜ ਮੰਤਰੀ  ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਨਾਈਪਰ  ਦੇ ਸਾਰੇ ਫੈਕਲਟੀਜ਼ ਅਤੇ ਵਿਦਿਆਰਥੀਆਂ ਨੂੰ ਇਸ ਸਫ਼ਲਤਾ ਨੂੰ ਪ੍ਰਾਪਤ ਕਰਨ ਲਈ ਕੀਤੇ ਗਏ ਅਣਥੱਕ ਪ੍ਰਯਤਨਾਂ ਲਈ ਵਧਾਈ ਦਿੱਤੀ ਹੈ।
ਕੇਂਦਰੀ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਨੇ ਵਿਭਿੰਨ ਸ਼੍ਰੇਣੀਆਂ ਵਿੱਚ ਪੰਜ ਵਿਆਪਕ ਮਾਪਦੰਡਾਂ ’ਤੇ ਉਨ੍ਹਾਂ ਦੇ ਪ੍ਰਦਰਸ਼ਨ ਦੇ ਅਧਾਰ ’ਤੇ ਵਿਭਿੰਨ ਸ਼੍ਰੇਣੀਆਂ ਵਿੱਚ ਉੱਚ ਸਿੱਖਿਆ ਸੰਸਥਾਨਾਂ ਦੀ “ਇੰਡੀਆ ਰੈਂਕਿੰਗ 2020” ਜਾਰੀ ਕੀਤੀ ਹੈ।
ਫਾਰਮਾ ਸ਼੍ਰੇਣੀ ਵਿੱਚ ਨਾਈਪਰਸ  ਦੇ ਪਾਸ ਐਲਾਨੀ ਰੈਂਕਿੰਗ ਨੂੰ ਲੈ ਕੇ ਖੁਸ਼ ਹੋਣ ਦੀਆਂ ਕਈ ਵਜ੍ਹਾ ਹਨ। ਦੇਸ਼ ਭਰ ਦੇ ਸੱਤ ਨਾਈਪਰਸ  ਵਿੱਚੋਂ ਐੱਸਏਐੱਸ ਨਗਰ  ਨੇ ਆਪਣਾ ਤੀਜਾ ਸਥਾਨ ਬਰਕਰਾਰ ਰੱਖਿਆ ਹੈ, ਜਦਕਿ ਹੈਦਰਾਬਾਦ ਅਤੇ ਅਹਿਮਦਾਬਾਦ ਸਥਿਤ ਨਾਈਪਰਸ  ਨੇ ਪਿਛਲੇ ਸਾਲ ਦੀ ਤੁਲਨਾ ਵਿੱਚ ਇਸ ਸਾਲ ਇੱਕ ਰੈਂਕ ਵਿੱਚ ਸੁਧਾਰ ਕੀਤਾ ਹੈ ਅਤੇ ਉਨ੍ਹਾਂ ਨੂੰ ਦੇਸ਼ ਵਿੱਚ ਕ੍ਰਮਵਾਰ ਪੰਜਵਾਂ ਅਤੇ ਅੱਠਵਾਂ ਸਥਾਨ ਹਾਸਲ ਹੋਇਆ ਹੈ।
ਸਭ ਤੋਂ ਮਹੱਤਵਪੂਰਨ ਗੱਲ ਇਹ ਹੈ ਕਿ ਇਸ ਸਾਲ ਦੀ ਰੈਂਕਿੰਗ ਵਿੱਚ ਗੁਵਾਹਾਟੀ, ਰਾਇਬਰੇਲੀ ਅਤੇ ਕੋਲਕਾਤਾ ਸਥਿਤ ਤਿੰਨ ਹੋਰ ਨਾਈਪਰਸ  ਨੇ ਜ਼ਿਕਰਯੋਗ ਪ੍ਰਦਰਸ਼ਨ ਕੀਤਾ ਹੈ, ਜੋ ਪਹਿਲੀ ਵਾਰ ਰੈਂਕਿੰਗ ਵਿੱਚ ਸ਼ਾਮਲ ਹੋਏ ਅਤੇ ਆਪਣੇ ਲਈ ਕ੍ਰਮਵਾਰ 11ਵਾਂ, 18ਵਾਂ ਅਤੇ 27ਵਾਂ ਸਥਾਨ ਹਾਸਲ ਕੀਤਾ।
ਇਸ ਸਲਾਨਾ ਰੈਂਕਿੰਗ ਦੇ ਤਹਿਤ ਵਿਭਿੰਨ ਯੂਨੀਵਰਸਿਟੀਆਂ, ਕਾਲਜਾਂ, ਮੈਡੀਸਿਨ, ਡੈਂਟਲ, ਕਾਨੂੰਨ, ਆਰਕੀਟੈਕਚਰ, ਇੰਜੀਨੀਅਰਿੰਗ, ਪ੍ਰਬੰਧਨ ਅਤੇ ਫਾਰਮੇਸੀ ਸੰਸਥਾਨਾਂ ਨੂੰ ਰਾਸ਼ਟਰੀ ਪੱਧਰ ’ਤੇ ਰੈਂਕ ਪ੍ਰਦਾਨ ਕੀਤੇ ਗਏ।
ਰਸਾਇਣ ਤੇ ਖਾਦ ਮੰਤਰਾਲਾ
ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਕੇਂਦਰੀ ਸੰਸਥਾਵਾਂ ਨੂੰ ਲਿਪੋਸੋਮਲ ਐਮਫੋਟਰਸਿਨ-ਬੀ ਦੇ ਵਾਧੂ 2,12,540 ਟੀਕੇ ਅਲਾਟ ਕੀਤੇ ਗਏ: ਸ਼੍ਰੀ ਡੀ ਵੀ ਸਦਾਨੰਦ ਗੌੜਾ
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ਼੍ਰੀ ਡੀ ਵੀ ਸਦਾਨੰਦ ਗੌੜਾ ਨੇ ਐਲਾਨ ਕੀਤਾ ਕਿ ਮਯੂਕਰੋਮਾਈਕੋਸਿਸ ਦੇ ਇਲਾਜ ਲਈ ਵਰਤੇ ਜਾਣ ਵਾਲੇ ਲਿਪੋਸੋਮਲ ਐਮਫੋਟਰਸਿਨ-ਬੀ ਦੇ ਵਾਧੂ 2,12,540 ਟੀਕੇ ਅੱਜ ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਕੇਂਦਰੀ ਸੰਸਥਾਵਾਂ ਨੂੰ ਅਲਾਟ ਕਰ ਦਿੱਤੇ ਗਏ ਹਨ।
ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਹੁਣ ਤੱਕ ਦੇਸ਼ ਭਰ ਵਿੱਚ ਤਕਰੀਬਨ 10 ਲੱਖ ਟੀਕੇ ਅਲਾਟ ਕੀਤੇ ਜਾ ਚੁੱਕੇ ਹਨ, ਜਿਸ ਨਾਲ ਮਯੂਕਰੋਮਾਈਕੋਸਿਸ ਦੇ ਮਰੀਜ਼ਾਂ ਨੂੰ ਢੁੱਕਵੀਂ ਉਪਲਬਧਤਾ ਯਕੀਨੀ ਬਣਾਈ ਗਈ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ  ਪੈਕੇਜ ਦੇ ਹਿੱਸੇ ਵਜੋਂ ਈਪੀਐੱਫ਼ਓ ਨੇ 15 ਦਿਨਾਂ ’ਚ 3.31 ਲੱਖ ਕੋਵਿਡ–19 ਕਲੇਮ ਨਿਪਟਾਏ
ਲਗਭਗ 950 ਕਰੋੜ ਰੁਪਏ ਵੰਡੇ
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ  ਪੈਕੇਜ ਦੇ ਹਿੱਸੇ ਵਜੋਂ ਕੋਵਿਡ–19 ਮਹਾਮਾਰੀ ਨਾਲ ਨਜਿੱਠਣ ਲਈ ਈਪੀਐੱਫ਼ ਯੋਜਨਾ ’ਚੋਂ ਖਾਸ ਤੌਰ ’ਤੇ ਧਨ ਕਢਵਾਉਣ ਲਈ 28 ਮਾਰਚ, 2020 ਨੂੰ ਵਿਵਸਥਾ ਨੋਟੀਫ਼ਾਈ ਕੀਤੀ ਗਈ ਸੀ, ਜਿਸ ਨੇ ਦੇਸ਼ ਦੀ ਕਾਮਾ ਜਮਾਤ ਨੂੰ ਸਮੇਂ ਸਿਰ ਰਾਹਤ ਪ੍ਰਦਾਨ ਕੀਤੀ ਹੈ।
ਇਸ ਪ੍ਰੋਗਰਾਮ ਦੀ ਸ਼ੁਰੂਆਤ ਤੋਂ, ਸਿਰਫ਼ 15 ਦਿਨਾਂ ’ਚ, ‘ਕਰਮਚਾਰੀ ਭਵਿੱਖ ਨਿਧੀ ਸੰਗਠਨ’  ਨੇ 946.49 ਕਰੋੜ ਰੁਪਏ ਦੇ 3.31 ਲੱਖ ਕਲੇਮਾਂ ਦੇ ਭੁਗਤਾਨਾਂ ਦੀ ਪ੍ਰਕਿਰਿਆ ਮੁਕੰਮਲ ਕੀਤੀ ਹੈ। ਇਸ ਦੇ ਨਾਲ ਹੀ, ਇਸ ਯੋਜਨਾ ਤਹਿਤ ਛੂਟ–ਪ੍ਰਾਪਤ ਪ੍ਰੌਵੀਡੈਂਟ ਫ਼ੰਡ ਟ੍ਰੱਸਟਾਂ ਦੁਆਰਾ 284 ਕਰੋੜ ਰੁਪਏ ਵੰਡੇ ਗਏ ਹਨ, ਟੀਸੀਐੱਸ ਹੋਣ ਦੇ ਨਾਤੇ ਉਨ੍ਹਾਂ ਵਿੱਚ ਵਰਨਣਯੋਗ ਹੈ।
ਇਸ ਵਿਵਸਥਾ ਤਹਿਤ, ਤਿੰਨ ਮਹੀਨਿਆਂ ਦੀ ਬੇਸਿਕ ਤਨਖਾਹ ਤੇ ਮਹਿੰਗਾਈ ਭੱਤਿਆਂ ਜਾਂ ਈਪੀਐੱਫ਼ ਖਾਤੇ ’ਚ ਮੈਂਬਰ ਦੇ ਨਾਮ ’ਤੇ ਮੌਜੂਦ ਰਕਮ ਦਾ 75%, ਜੋ ਵੀ ਘੱਟ ਹੋਵੇ, ਕਢਵਾਉਣ ਦੀ ਇਜਾਜ਼ਤ ਹੈ ਤੇ ਉਸ ਨੂੰ ਵਾਪਸ ਕਰਨ ਦੀ ਲੋੜ ਨਹੀਂ ਹੋਵੇਗੀ। ਮੈਂਬਰ ਘੱਟ ਰਕਮ ਲਈ ਵੀ ਅਰਜ਼ੀ ਦੇ ਸਕਦਾ ਹੈ। ਇਹ ਕਿਉਂਕਿ ਇੱਕ ਪੇਸ਼ਗੀ ਰਕਮ ਹੈ, ਇਸ ਲਈ ਇਸ ’ਤੇ ਕੋਈ ਟੈਕਸ–ਕਟੌਤੀ ਨਹੀਂ ਹੁੰਦੀ।
ਈਪੀਐੱਫ਼ਓ ਇਸ ਸੰਕਟ ਦੌਰਾਨ ਆਪਣੇ ਮੈਂਬਰਾਂ ਦੀ ਸੇਵਾ ’ਚ ਡਟਿਆ ਹੋਇਆ ਹੈ ਤੇ ਇਨ੍ਹਾਂ ਔਖੇ ਹਾਲਾਤ ’ਚ ਵੀ ਜ਼ਰੂਰੀ ਸੇਵਾਵਾਂ ਦੀ ਨਿਰੰਤਰਤਾ ਕਾਇਮ ਰੱਖਣ ਲਈ ਈਪੀਐੱਫ਼ਓ ਦੇ ਦਫ਼ਤਰ ਕੰਮ ਕਰ ਰਹੇ ਹਨ। ਲੌਕਡਾਊਨ ਦੇ ਸਮੇਂ ਦੌਰਾਨ ਔਨਲਾਈਨ ਸੇਵਾਵਾਂ ਰਾਹੀਂ ਇਨ੍ਹਾਂ ਸੇਵਾਵਾਂ ਦੀ ਉਪਲਬਧਤਾ ਨੇ ਲੋੜਵੰਦ ਸਬਸਕ੍ਰਾਈਬਰਾਂ ਨੂੰ ਇਨ੍ਹਾਂ ਔਖੇ ਸਮਿਆਂ ਵੇਲੇ ਬਹੁਤ ਰਾਹਤ ਦਿੱਤੀ ਹੈ।
ਸੈਰ ਸਪਾਟਾ ਮੰਤਰਾਲਾ
ਇੰਡੀਆ ਟੂਰਿਜ਼ਮ ਮੁੰਬਈ ਨੇ ਆਪਣੇ ਖਾਸ ਸੱਤ ਦਿਨਾਂ ਬ੍ਰਾਂਡ ਐਕਟੀਵੇਸ਼ਨ ਆਯੋਜਨ ਦੇ ਨਾਲ ਮਾਲ ਵਿੱਚ ਆਉਣ ਵਾਲਿਆਂ ਨੂੰ ਆਕਰਸ਼ਿਤ ਕੀਤਾ
ਮਾਲ ਵਿੱਚ ਅਤੁਲਯ ਭਾਰਤ ਇੰਸਟਲੇਸ਼ਨ ਦੇ ਜ਼ਰੀਏ ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਦੇ ਤਹਿਤ ਮਹਾਰਾਸ਼ਟਰ ਦੇ ਜੋੜੀਦਾਰ ਰਾਜ ਓਡੀਸ਼ਾ ਵਿੱਚ ਸੈਰ ਸਪਾਟਾ ਦੀਆਂ ਸੰਭਾਵਨਾਵਾਂ ਵੀ ਦਰਸ਼ਾਈਆਂ ਗਈਆਂ
ਸੈਰ-ਸਪਾਟਾ ਮੰਤਰਾਲੇ ਦੇ ਖੇਤਰੀ ਦਫਤਰ ਇੰਡੀਆ ਟੂਰਿਜ਼ਮ ਮੁੰਬਈ ਨੇ ਰਿਲਾਇੰਸ ਮਾਲ, ਬੋਰਿਵਲੀ,ਮੁੰਬਈ ਵਿੱਚ 25 ਦਸੰਬਰ,2020 ਤੋਂ 31 ਦਸੰਬਰ,2020 ਤੱਕ ਸਫਲ ਬ੍ਰਾਂਡ ਐਕਟੀਵੇਸ਼ਨ ਆਯੋਜਨ ਦੇ ਨਾਲ 'ਦੇਖੋ ਅਤੁਲਯ ਭਾਰਤ ' ਵਿਸ਼ੇ ਦੇ ਅੰਤਰਗਤ ਘਰੇਲੂ ਸੈਰ-ਸਪਾਟਾ ਮਾਰਕੀਟਿੰਗ ਅਭਿਆਨ 'ਦੇਖੋ ਅਪਨਾ ਦੇਸ਼' ਸ਼ੁਰੂ ਕੀਤਾ ਹੈ।
ਅਜਿਹੇ ਸਮੇਂ ਵਿੱਚ ਜਦ ਭਾਰਤ ਵਿੱਚ ਡੈਸਟੀਨੇਸ਼ਨ ਅਨਲੌਕਿੰਗ ਜਾਂ ਖੁਲ੍ਹਣ ਦੀ ਪ੍ਰਕ੍ਰਿਆ ਵਿੱਚ ਹਨ ਅਤੇ ਘਰੇਲੂ ਯਾਤਰੀਆਂ ਨੂੰ ਆਉਣ ਵਾਲੀਆਂ ਛੁਟੀਆਂ ਦੇ ਮੌਸਮ ਅਤੇ ਹਫਤਾਵਾਰੀ ਛੁੱਟੀਆਂ ਦੇ ਦੌਰਾਨ ਪਸੰਦੀਦਾ ਡੈਸਟੀਨੇਸ਼ਨ ਚੁਣਨ ਦੇ ਵੱਲ ਦਿਲਚਸਪੀ ਕਰਨ ਦੇ ਲਈ ਮਾਲ ਵਿੱਚ ਆਉਣ ਵਾਲੇ ਹਰ ਉਮਰ ਦੇ ਲੋਕਾਂ ਨੂੰ ਪ੍ਰਚਾਰ ਕਰਮੀਆਂ  ਦੇ ਜ਼ਰੀਏ ਯਾਤਰਾ ਅਤੇ ਸਥਾਨਕ ਟਰੈਵਲ ਏਜੰਟਾਂ ਅਤੇ ਬੋਰਿਵਲੀ,ਮੁੰਬਈ ਦੇ ਟੂਰ ਅਪਰੇਟਰਜ਼ ਦੁਆਰਾ ਤਿਆਰ ਕੀਤੇ ਗਏ ਪ੍ਰੋਮੋਸ਼ਨਲ ਪੈਕੈਜ਼ਾਂ ਦੇ ਬਾਰੇ ਵਿੱਚ ਜਾਣਕਾਰੀ ਦਿੱਤੀ ਗਈ।
ਇਸ ਸੱਤ ਦਿਨਾਂ ਆਯੋਜਨ ਨੂੰ ਡ੍ਰਾਈਵਿੰਗ ਹੌਲੀਡੇਜ਼ , ਮੁੰਬਈ ਦੇ ਆਸਪਾਸ ਵੀਕਐਂਡ ਡੈਸਟੀਨੇਸ਼ਨਜ਼ ਸਹਿਤ ਭਾਰਤ ਦੇ ਵੱਲ ਤੋਂ ਪੇਸ਼ ਕੀਤੇ ਜਾਣ ਵਾਲੇ ਛੁੱਟੀਆਂ ਦੇ ਅਨੇਕ ਵਿਕਲਪਾਂ ਦੇ ਵਿਲੱਖਣ ਵਾਤਾਵਰਣ ਦੀ ਭਾਵਨਾ ਨੂੰ ਗ੍ਰਹਿਣ ਕਰਨ ਦੇ ਲਈ ਡਿਜ਼ਾਇਨ ਕੀਤਾ ਗਿਆ ਹੈ।
ਰਿਲਾਇੰਸ ਮਾਲ, ਬੋਰਿਵਲੀ,ਮੁੰਬਈ ਅਤੁਲਯ ਭਾਰਤ ਇੰਸਟਲੇਸ਼ਨ ਦੇ ਦੌਰਾਨ ਓਡੀਸ਼ਾ ਵਿੱਚ ਸੈਰ-ਸਪਾਟੇ ਦੀਆ ਸੰਭਾਵਨਾਵਾਂ ਨੂੰ ਦਰਸਾਇਆ ਜਾਵੇਗਾ, ਜੋ ਭਾਰਤ ਸਰਕਾਰ ਦੀ 'ਏਕ ਭਾਰਤ ਸ਼੍ਰੇਸ਼ਠ ਭਾਰਤ' ਪਹਿਲ ਦੇ ਤਹਿਤ ਮਹਾਰਾਸ਼ਟਰ ਦਾ ਜੋੜੀਦਾਰ ਰਾਜ ਹੈ। ਇਸ ਇੰਸਟਾਲੇਸ਼ਨ ਵਿੱਚ ਮਹਾਰਾਸ਼ਟਰ ਦੀ ਕਲਾਤਮਕ ਪਹਿਚਾਣ ਦੇ ਪ੍ਰਤੀਨਿਧਤਵ ਦੇ ਤੌਰ 'ਤੇ ਸਾਵੰਤਬਾੜੀ ਖਿਲਾਉਣੇ ਅਤੇ ਬਰਲੀ ਵਾਲੀ ਪੇਟਿੰਗਜ਼ ਨੂੰ ਪ੍ਰਦਰਸ਼ਿਤ ਕੀਤਾ ਜਾਵੇਗਾ।ਇਹ ਸੰਸਕ੍ਰਿਤੀ ਦੇ ਅਜਿਹੇ ਮੂਰਤ ਅੰਸ਼ ਹਨ,ਜੋ ਪੀੜੀ ਦਰ ਪੀੜੀ ਚਲੇ ਆ ਰਹੇ ਹਨ ਅਤੇ ਕਲਾ ਦੇ ਸਮਾਨ ਜੋੜਨ ਵਾਲਾ ਕੋਈ ਹੋਰ ਨਹੀਂ ਹੈ।
ਇੰਡੀਆ ਟੂਰਿਜ਼ਮ ਮੁੰਬਈ ਦੇ ਬਾਰੇ ਵਿੱਚ: ਇੰਡੀਆ ਟੂਰਿਜ਼ਮ ਮੁੰਬਈ, ਸੈਰ-ਸਪਾਟਾ ਮੰਤਰਾਲੇ, ਭਾਰਤ ਸਰਕਾਰ ਦਾ ਪੱਛਮੀ ਅਤੇ ਮੱਧ ਹੈਡਕਵਾਟਰ ਹੈ ਅਤੇ ਰਾਜ ਸੈਰ-ਸਪਾਟਾ ਵਿਭਾਗ ਅਤੇ ਹਿੱਤਧਾਰਕਾਂ ਦੇ ਨਾਲ ਵਿਵਸਥਾ ਦੇ ਮਾਧਿਅਮ ਨਾਲ ਪੱਛਮੀ ਅਤੇ ਮੱਧ ਖੇਤਰ ਵਿੱਚ ਸੈਰ-ਸਪਾਟੇ ਨੂੰ ਪ੍ਰੋਤਸਾਹਨ ਦੇਣ ਸੰਬੰਧੀ ਭਾਰਤ ਸਰਕਾਰ ਦੇ ਪ੍ਰੋਗਰਾਮਾਂ ਅਤੇ ਨੀਤੀਆਂ ਦੇ ਲਾਗੂ ਕਰਨ ਨਾਲ ਜੁੜੇ ਮਾਮਲਿਆਂ ਦਾ ਪ੍ਰਬੰਧ ਕਰਦਾ ਹੈ।
ਪੁਲਾੜ ਵਿਭਾਗ
ਇਸਰੋ ਦੇ ਨਵੇਂ ਚੇਅਰਮੈਨ ਡਾ. ਐੱਸ. ਸੋਮਨਾਥ ਨੇ ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕਰਕੇ “ਗਗਨਯਾਨ” ਅਤੇ ਭਵਿੱਖ ਦੇ ਹੋਰ ਪੁਲਾੜ ਮਿਸ਼ਨਾਂ ਦੀ ਸਥਿਤੀ ’ਤੇ ਚਰਚਾ ਕੀਤੀ
ਭਾਰਤੀ ਪੁਲਾੜ ਖੋਜ ਸੰਗਠਨ  ਦੇ ਨਵੇਂ ਚੇਅਰਮੈਨ ਦੇ ਰੂਪ ਵਿੱਚ ਅਹੁਦਾ ਸੰਭਾਲਣ ਤੋਂ ਬਾਅਦ ਡਾ. ਐੱਸ. ਸੋਮਨਾਥ ਨੇ ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨੋਲੋਜੀ, ਰਾਜ ਮੰਤਰੀ  ਧਰਤੀ ਵਿਗਿਆਨ, ਪ੍ਰਧਾਨ ਮੰਤਰੀ ਦਫ਼ਤਰ , ਕਰਮਚਾਰੀ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨ, ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ ਅਤੇ “ਗਗਨਯਾਨ” ਦੇ ਨਾਲ-ਨਾਲ ਨੇੜਲੇ ਭਵਿੱਖ ਵਿੱਚ ਹੋਰ ਪੁਲਾੜ ਮਿਸ਼ਨਾਂ ਦੀ ਸਥਿਤੀ ’ਤੇ ਚਰਚਾ ਕੀਤੀ।
ਇਸਰੋ ਦੇ ਨਵੇਂ ਪ੍ਰਮੁੱਖ ਨੂੰ ਸ਼ੁਭਕਾਮਨਾਵਾਂ ਦਿੰਦੇ ਹੋਏ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਡਾ. ਸੋਮਨਾਥ ਨੇ ਬਹੁਤ ਹੀ ਮਹੱਤਵਪੂਰਨ ਸਮੇਂ ’ਤੇ ਪ੍ਰਤਿਸ਼ਠਾਵਾਨ ਅਹੁਦਾ ਸੰਭਾਲ਼ਿਆ ਹੈ ਅਤੇ ਕਿਸਮਤ ਨੇ ਉਨ੍ਹਾਂ ਨੂੰ ਭਾਰਤ ਦੇ ਪਹਿਲੇ ਮਾਨਵ ਪੁਲਾੜ ਮਿਸ਼ਨ “ਗਗਨਯਾਨ” ਸਮੇਤ ਕੁਝ ਵੱਡੇ ਇਤਿਹਾਸਿਕ ਮਿਸ਼ਨਾਂ ਦੇ ਮਾਧਿਅਮ ਨਾਲ ਇਸਰੋ ਦੀ ਅਗਵਾਈ ਕਰਨ ਦਾ ਆਸ਼ੀਰਵਾਦ ਦਿੱਤਾ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਪੁਲਾੜ ਪ੍ਰੋਗਰਾਮਾਂ ਨੂੰ ਵਿਸ਼ੇਸ਼ ਪ੍ਰੋਤਸਾਹਨ ਦਿੱਤਾ ਜਾ ਰਿਹਾ ਹੈ ਅਤੇ ਪੁਲਾੜ ਤਕਨੀਕ ਨੂੰ ਹੁਣ ਸੜਕਾਂ ਅਤੇ ਰਾਜਮਾਰਗਾਂ, ਰੇਲਵੇ, ਸਿਹਤ ਸੇਵਾ, ਖੇਤੀਬਾੜੀ ਆਦਿ ਵਿਭਿੰਨ ਖੇਤਰਾਂ ਵਿੱਚ ਲਾਗੂ ਕੀਤਾ ਗਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਅਗਲੇ ਕੁਝ ਸਾਲਾਂ ਵਿੱਚ ਪੁਲਾੜ ਰਸਤੇ ਰਾਹੀਂ ਭਾਰਤ ਦੇ ਸਿਖਰ ’ਤੇ ਪਹੁੰਚਣ ਦੀ ਸ਼ੁਰੂਆਤ ਹੋਵੇਗੀ।
ਇਸਰੋ ਦੇ ਚੇਅਰਮੈਨ ਡਾ. ਜਿਤੇਂਦਰ ਸਿੰਘ ਨੂੰ ਗਗਨਯਾਨ ਪ੍ਰੋਗਰਾਮ ਦੀ ਸਥਿਤੀ ਨਾਲ ਜਾਣੂ ਕਰਵਾਇਆ ਅਤੇ ਕਿਹਾ ਕਿ ਕੋਵਿਡ ਅਤੇ ਹੋਰ ਬੰਦਸ਼ਾਂ ਦੇ ਕਾਰਨ ਸਮੇਂ ਸੀਮਾ ਵਿੱਚ ਦੇਰੀ ਹੋਈ, ਪਰ ਹੁਣ ਚੀਜ਼ਾਂ ਫਿਰ ਤੋਂ ਪਟੜੀ ’ਤੇ ਆ ਗਈਆਂ ਹਨ ਅਤੇ ਪਹਿਲਾ ਮਾਨਵ ਰਹਿਤ ਮਿਸ਼ਨ ਦੇ ਲਈ ਲੋੜੀਂਦੀਆਂ ਸਾਰੀਆਂ ਵਿਵਸਥਾਵਾਂ ਦਰੁਸਤ ਹੋ ਰਹੀਆਂ ਹਨ। ਪਹਿਲੇ ਮਾਨਵ ਰਹਿਤ ਮਿਸ਼ਨ ਤੋਂ ਦੂਜੇ ਮਾਨਵ ਰਹਿਤ ਮਿਸ਼ਨ “ਵਯੋਮਮਿੱਤਰ” ਰੋਬੋਟ ਲੈ ਜਾਵੇਗਾ ਅਤੇ ਉਦੋਂ ਮਾਨਵ ਮਿਸ਼ਨ ਦੁਆਰਾ ਇਸਦਾ ਪਿੱਛਾ ਕੀਤਾ ਜਾਵੇਗਾ।
ਮੰਤਰੀ ਨੇ ਇਹ ਵੀ ਦੱਸਿਆ ਗਿਆ ਕਿ ਭਾਰਤੀ ਪੁਲਾੜ ਯਾਤਰੀਆਂ ਨੇ ਰੂਸ ਵਿੱਚ ਸਫ਼ਲਤਾਪੂਰਵਕ ਆਮ ਪੁਲਾੜ ਉਡਾਣ ਟ੍ਰੇਨਿੰਗ ਪ੍ਰਾਪਤ ਕੀਤੀ ਹੈ। ਗਗਨਯਾਨ ਸਪੈਸੀਫਿਕ ਟ੍ਰੇਨਿੰਗ ਦੇ ਲਈ ਬੰਗਲੁਰੂ ਵਿੱਚ ਇੱਕ ਸਮਰਪਿਤ ਗ਼ੈਰ-ਰਸਮੀ  ਪੁਲਾੜ ਯਾਤਰੀ ਟ੍ਰੇਨਿੰਗ ਸੈਂਟਰ ਵੀ ਸਥਾਪਤ ਕੀਤਾ ਗਿਆ ਹੈ।
ਮਾਨਵ ਮਿਸ਼ਨ ਦੀਆਂ ਤਿਆਰੀਆਂ ’ਤੇ ਇਸਰੋ ਪ੍ਰਮੁੱਖ ਨੇ ਕਿਹਾ ਕਿ ਨਿਚਲੇ ਵਾਤਾਵਰਣ  ਵਿੱਚ ਕੰਮ ਕਰ ਰਹੇ ਕ੍ਰੁ ਅਸਕੇਪ ਸਿਸਟਮ ਦੇ ਇਨ-ਫਲਾਈਟ ਪ੍ਰਦਰਸ਼ਨ ਨੂੰ ਸ਼ਾਮਲ ਕੀਤਾ ਗਿਆ ਹੈ। ਸਮੁੰਦਰ ਵਿੱਚ ਪ੍ਰਭਾਵ ਤੋਂ ਬਾਅਦ ਕ੍ਰੁ ਮਾਡਿਊਲ ਦੀ ਐਕਸਰਸਾਈਜ਼ ਰਿਕਵਰੀ ’ਤੇ ਵੀ ਕੰਮ ਕੀਤਾ ਜਾ ਰਿਹਾ ਹੈ।
2022 ਵਿੱਚ ਇਸਰੋ ਨੂੰ ਐੱਨਐੱਸਆਈਐੱਲ  ਦਾ ਪਹਿਲਾ ਸੰਪੂਰਨ ਫ਼ੰਡ ਉਪਗ੍ਰਹਿ ਜੀਐੱਸਏਟੀ-21 ਲਾਂਚ ਕਰਨ ਦਾ ਮਾਣ ਪ੍ਰਾਪਤ ਹੈ ਅਤੇ ਇਸਦੀ ਮਾਲਕੀ ਅਤੇ ਸੰਚਾਲਨ ਐੱਨਐੱਸਆਈਐੱਲ ਦੁਆਰਾ ਕੀਤੀ ਜਾਵੇਗੀ। ਇਹ ਸੰਚਾਰ ਉਪਗ੍ਰਹਿ ਡੀਟੀਐੱਚ  ਐਪਲੀਕੇਸ਼ਨ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰੇਗਾ।
ਇਸਰੋ ਦੇ ਪ੍ਰਮੁੱਖ ਨੇ ਅਗਲੇ ਤਿੰਨ ਮਹੀਨਿਆਂ ਵਿੱਚ ਆਉਣ ਵਾਲੇ ਮਿਸ਼ਨਾਂ ਦੇ ਬਾਰੇ ਸੰਖੇਪ ਜਾਣਕਾਰੀ ਦਿੱਤੀ। ਉਨ੍ਹਾਂ ਨੇ ਫਰਵਰੀ 2022 ਦੇ ਲਈ ਨਿਰਧਾਰਿਤ ਆਰਆਈਸੀਏਟੀ 1ਏ, ਪੀਐੱਸਐੱਲਵੀ ਸੀ5-2  ਦਾ ਜ਼ਿਕਰ ਕੀਤਾ, ਓਸ਼ਨਸੈੱਟ 3, ਆਈਐੱਨਐੱਸ 2 ਬੀ ਆਨੰਦ ਪੀਐੱਸਐੱਲਵੀ ਸੀ-53  ਮਾਰਚ 2022 ਵਿੱਚ ਅਤੇ ਅਪ੍ਰੈਲ 2022 ਵਿੱਚ ਐੱਸਐੱਸਐੱਲਵੀ-ਡੀ1  ਮਾਈਕ੍ਰੋ ਸੈੱਟ ਲਾਂਚ ਕੀਤਾ ਜਾਵੇਗਾ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਸਕੱਤਰੇਤ ਦੇ ਅਧਿਕਾਰੀਆਂ ਦੇ ਇੱਕ ਪ੍ਰਤੀਨਿਧੀਮੰਡਲ ਨੇ ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ ਅਤੇ ਸਮੇਂ ਤੇ ਪ੍ਰਮੋਸ਼ਨ ਸਮੇਤ ਸੇਵਾ ਮਾਮਲਿਆਂ ‘ਤੇ ਚਰਚਾ ਕੀਤੀ
ਕੇਂਦਰੀ ਸਕੱਤਰੇਤ ਦੇ ਅਧਿਕਾਰੀਆਂ ਦੇ ਇੱਕ ਪ੍ਰਤੀਨਿਧੀਮੰਡਲ ਨੇ ਅੱਜ ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨੋਲੋਜੀ ਰਾਜ ਮੰਤਰੀ  ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ ਪ੍ਰਧਾਨ ਮੰਤਰੀ ਦਫਤਰ, ਪਰਸੋਨਲ, ਲੋਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਊਰਜਾ ਅਤੇ ਪੁਲਾੜ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ ਅਤੇ ਉਨ੍ਹਾਂ ਦੇ ਨਾਲ ਸਮੇਂ ‘ਤੇ ਪ੍ਰਮੋਸ਼ਨ ਦੇ ਨਾਲ-ਨਾਲ ਹੋਰ ਸੇਵਾ ਮਾਮਲਿਆਂ ਸਹਿਤ ਪ੍ਰਮੋਸ਼ਨ ਦੇ ਮੁੱਦਿਆਂ ‘ਤੇ ਚਰਚਾ ਕੀਤੀ।
ਸਾਰੇ ਕੇਂਦਰੀ ਸਕੱਤਰੇਤ ਸਰਵਿਸਦੇ ਅਧਿਕਾਰੀਆਂ ਦਾ ਪ੍ਰਤਿਨਿਧੀਤਵ ਕਰਨ ਵਾਲੇ 12 ਮੈਂਬਰ ਪ੍ਰਤੀਨਿਧੀਮੰਡਲ ਨੇ ਕੇਂਦਰੀ ਮੰਤਰੀ ਦੇ ਸਮਰੱਥ ਕਈ ਮੁੱਦੇ ਉਠਾਏ ਜਿਵੇਂ ਕਿ ਸੀਐੱਸਐੱਸ ਵਿੱਚ ਤਤਕਾਲ ਪ੍ਰਮੋਸ਼ਨ  ਕੇਂਦਰੀ ਸਕੱਤਰੇਤ ਸਰਵਿਸ ਦੇ ਅਧਿਕਾਰੀਆਂ ਨੂੰ ਸੰਗਠਿਤ ਸਮੂਹ ‘ਏ’ ਸੇਵਾ ਦੇ ਸਾਰੇ ਲਾਭਾਂ ਦਾ ਵਿਸਤਾਰ ਕਰਨਾ ਸੀਆਰਡੀ ਦੀ ਸੂਚੀ ਵਿੱਚ ਸ਼ਾਮਿਲ ਕਰਨਾ ਸੀਆਰ ਡਿਵੀਜਨ ਦੁਆਰਾ ਕੈਡਰ ਸਮੀਖਿਆ ਗੈਰ-ਕਾਰਜਕਾਰੀ ਅੱਪਗ੍ਰੇਡ, ਜੇਏਜੀ ਗ੍ਰੇਡ ਵਿੱਚ ਐੱਨਐੱਫਐੱਸਜੀ ਦੀ ਘੋਸ਼ਣਾ ਸਮੁੱਚੇ ਤੌਰ 'ਤੇ ਸੀਨੀਅਰ ਡਿਊਟੀ ਪੋਸਟਾਂ ਨਾਲ ਜੇਏਜੀ ਪੱਧਰ ‘ਤੇ 30% ਪੋਸਟਾਂ ਦਾ ਸੰਚਾਲਨ ਆਦਿ।
ਪ੍ਰਤੀਨਿਧੀਮੰਡਲ ਦੇ ਮੈਂਬਰ ਕੇਂਦਰੀ ਪ੍ਰਤੀਨਿਯੁਕਤੀ ‘ਤੇ ਅੱਗੇ ਵਧਣ ਲਈ 9 ਸਾਲ ਦੇ ਸਰਵਿਸ ਖੰਡ ਵਿੱਚ ਛੂਟ ਚਾਹੁੰਦੇ ਸਨ। ਉਨ੍ਹਾਂ ਨੇ ਮੰਤਰੀ ਤੋਂ 1 ਅਕਤੂਬਰ ਨੂੰ ਕੇਂਦਰੀ ਸਕੱਤਰੇਤ ਸੇਵਾ ਦਿਵਸ ਦੇ ਰੂਪ ਵਿੱਚ ਅਧਿਸੂਚਿਤ ਕਰਨ ਅਤੇ ਘੋਸ਼ਿਤ ਕਰਨ ਦੀ ਵੀ ਬੇਨਤੀ ਕੀਤੀ।
ਡਾ. ਜਿਤੇਂਦਰ ਸਿੰਘ ਨੇ ਪ੍ਰਤੀਨਿਧੀਮੰਡਲ ਦੇ ਮੈਂਬਰਾਂ ਨੂੰ ਧੀਰਜ ਨਾਲ ਸੁਣਿਆ ਅਤੇ ਉਨ੍ਹਾਂ ਨੂੰ ਭਰੋਸਾ ਦਿਵਾਇਆ ਕਿ ਡੀਓਪੀਟੀ ਅਦਾਲਤਾਂ ਵਿੱਚ ਲੰਬਿਤ ਮਾਮਲਿਆਂ ਸਹਿਤ ਸਾਰੇ ਲੰਬਿਤ ਮੁੱਦਿਆਂ ਨੂੰ ਸੁਲਝਾਉਣ ਲਈ ਸਾਰੇ ਉਪਾਅ ਕਰੇਗਾ।
ਮੰਤਰੀ ਨੇ ਯਾਦ ਕੀਤਾ ਕਿ ਤਿੰਨ ਸਾਲ ਪਹਿਲੇ ਡੀਓਪੀਟੀ ਨੇ ਵੱਖ-ਵੱਖ ਵਿਭਾਗਾਂ ਵਿੱਚ ਵੱਖ-ਵੱਖ ਪੱਧਰਾਂ ‘ਤੇ ਲਗਭਗ 4,000 ਅਧਿਕਾਰੀਆਂ ਦੀ ਵੱਡੇ ਪੈਮਾਨੇ ‘ਤੇ ਪ੍ਰਮੋਸ਼ਨ ਕੀਤੀ ਸੀ, ਜਿਸ ਦੀ ਵਿਆਪਕ ਰੂਪ ਤੋਂ ਸਰਾਹਨਾ ਕੀਤੀ ਗਈ ਸੀ। ਇਨ੍ਹਾਂ ਵਿੱਚੋਂ ਕੋਈ ਪ੍ਰਮੋਸ਼ਨ ਆਦੇਸ਼ ਵੀ ਜਾਰੀ ਕੀਤੇ ਗਏ ਸਨ ਜੋ ਲੰਬਿਤ ਰਿਟ ਪਟੀਸ਼ਨਾਂ ਦੇ ਨਤੀਜੇ ਦੇ ਅਧੀਨ ਸਨ।
ਪ੍ਰਤੀਨਿਧੀਮੰਡਲ ਦੇ ਮੈਂਬਰਾਂ ਨੇ ਡਾ. ਜਿਤੇਂਦਰ ਸਿੰਘ ਨੂੰ ਉਨ੍ਹਾਂ ਦੇ ਸੇਵਾ ਮਾਮਲਿਆਂ ਨੂੰ ਹੱਲ ਕਰਨ ਵਿੱਚ ਉਨ੍ਹਾਂ ਦੇ ਅਤਿਅਧੁਨਿਕ ਪ੍ਰਤੀਕ੍ਰਿਰਿਆਸ਼ੀਲ ਅਤੇ ਉਦਾਰ ਵਿਵਹਾਰ ਲਈ ਧੰਨਵਾਦ ਦਿੱਤਾ ਜਦ ਵੀ ਉਨ੍ਹਾਂ ਨਾਲ ਸੰਪਰਕ ਕੀਤਾ ਗਿਆ। ਉਨ੍ਹਾਂ ਨੇ ਵਿਸ਼ਵਾਸ ਜਤਾਇਆ ਕਿ ਮੰਤਰੀ ਦੇ ਹਸਤਖੇਪ ਨਾਲ ਉਨ੍ਹਾਂ ਦੀ ਸਮੱਸਿਆ ਦਾ ਸਮਾਧਾਨ ਹੋ ਜਾਵੇਗਾ।
ਇਸ ਮੌਕੇ ‘ਤੇ ਬੋਲਦੇ ਹੋਏ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸੀਐੱਸਐੱਸ ਅਧਿਕਾਰੀ ਸ਼ਾਸਨ ਦਾ ਇੱਕ ਜ਼ਰੂਰੀ ਉਪਕਰਣ ਹਨ ਕਿਉਂਕਿ ਉਨ੍ਹਾਂ ਦੇ ਦੁਆਰਾ ਤਿਆਰ ਕੀਤੇ ਗਏ ਨੋਟ ਅਤੇ ਡ੍ਰਾਫਟ ਸਰਕਾਰੀ ਨੀਤੀਆਂ ਦਾ ਅਧਾਰ ਬਣਦੇ ਹਨ ਕਿਉਂਕਿ ਪ੍ਰਸਤਾਵ ਸਰਕਾਰੀ ਦਰਜੇਬੰਦੀ ਵਿੱਚ ਵੱਖ-ਵੱਖ ਪੜਾਵਾਂ ਨਾਲ ਗੁਜਰਦੇ ਹਨ। ਮੰਤਰੀ ਨੇ ਅਧਿਕਾਰੀਆਂ ਨੂੰ ਕਿਹਾ ਕਿ ਪ੍ਰਸ਼ਾਸਨਿਕ ਵਿਵਸਥਾ ਵਿੱਚ ਸੁਧਾਰ ਲਈ ਲੀਕ ਤੋਂ ਹਟਾਕੇ ਸੋਚ ਅਤੇ ਨਵੀਨ ਵਿਚਾਰ ਰੱਖੇ।
ਭਾਰਤ ਚੋਣ ਕਮਿਸ਼ਨ
ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਭਾਰਤ ਦੀ ਰਾਸ਼ਟਰਪਤੀ ਚੁਣੀ ਗਈ
ਨਿਰਵਾਚਨ ਆਯੋਗ ਨੇ ਭਾਰਤ ਦੇ ਪੰਦਰਵੇਂ ਰਾਸ਼ਟਰਪਤੀ ਦੀ ਚੋਣ ਦੇ ਲਈ ਆਪਣੇ ਪ੍ਰੈੱਸ ਨੋਟ ਮਿਤੀ 9 ਜੂਨ, 2022 ਵਿੱਚ ਹੋਰ ਗੱਲਾਂ ਦੇ ਨਾਲ-ਨਾਲ 18 ਜੁਲਾਈ, 2022 ਨੂੰ ਮਤਦਾਨ ਦੀ ਤਾਰੀਖ ਅਤੇ 21 ਜੁਲਾਈ, 2022 ਨੂੰ ਮਤਗਣਨਾ ਦੀ ਤਾਰੀਖ ਦੇ ਰੂਪ ਵਿੱਚ ਐਲਾਨ ਕੀਤਾ ਸੀ। ਨਿਰਧਾਰਿਤ ਪ੍ਰੋਗਰਾਮ ਦੇ ਅਨੁਸਾਰ 18 ਜੁਲਾਈ, 2022 ਨੂੰ ਨਵੀਂ ਦਿੱਲੀ ਸਥਿਤ ਸੰਸਦ ਭਵਨ ਅਤੇ ਸਾਰੇ ਰਾਜਾਂ ਦੀ ਰਾਜਧਾਨੀਆਂ  ਵਿੱਚ ਮਤਦਾਨ ਹੋਇਆ। ਮਦਤਦਾਨ ਦੇ ਯੋਗ ਕੁੱਲ 4796 ਮਤਦਾਤਾਵਾਂ  ਵਿੱਚੋਂ 4754 ਮਤਦਾਤਾਵਾਂ  ਨੇ ਆਪਣੇ ਮਤਅਧਿਕਾਰ ਦਾ ਪ੍ਰਯੋਗ ਕੀਤਾ। ਇਨ੍ਹਾਂ ਚੋਣਾਂ ਦੇ ਨਿਰਵਾਚਨ ਅਧਿਕਾਰੀ, ਰਾਜ ਸਭਾ ਦੇ ਸਕੱਤਰ ਜਨਰਲ ਨੇ ਮਤਗਣਨਾ ਸਮਾਪਤ ਹੋਣ ਦੇ ਬਾਅਦ 21 ਜੁਲਾਈ, 2022 ਨੂੰ ਸ਼੍ਰੀਮਤੀ ਦੌਪਦੀ ਮੁਰਮੂ ਨੂੰ ਭਾਰਤ ਦੇ ਅਗਲੇ ਰਾਸ਼ਟਰਪਤੀ ਦੇ ਰੂਪ ਵਿੱਚ ਨਿਰਵਾਚਿਤ ਐਲਾਨ ਕੀਤਾ।
ਰਾਜਪੱਤਰ ਵਿੱਚ ਪ੍ਰੋਗਰਾਮ ਦੀ ਨੋਟੀਫਿਕੇਸ਼ਨ ਦੇ ਪ੍ਰਕਾਸ਼ਨ ਦੇ ਨਾਲ 15 ਜੂਨ, 2022 ਨੂੰ ਸ਼ੁਰੂ ਹੋਈ ਪ੍ਰਕਿਰਿਆ ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਦੇ ਭਾਰਤ ਦੀ 15ਵੀਂ ਰਾਸ਼ਟਰਪਤੀ ਦੇ ਰੂਪ ਵਿੱਚ ਚੁਣੇ ਜਾਣ ਦੇ ਪ੍ਰਮਾਣ ਪੱਤਰ ‘ਤੇ ਚੀਫ ਇਲੈਕਸ਼ਨ ਕਮਿਸ਼ਨਰ, ਸ਼੍ਰੀ ਰਾਜੀਵ ਕੁਮਾਰ ਅਤੇ ਇਲੈਕਸ਼ਨ ਕਮਿਸ਼ਨਰ ਸ਼੍ਰੀ ਅਨੂਪ ਚੰਦ੍ਰ ਪਾਂਡੇ ਦੁਆਰਾ ਦਸਤਖ਼ਤ ਕਰਨ ਦੇ ਨਾਲ ਅੱਜ ਸਮਾਪਤ ਹੋ ਗਈ। ਇਸ ਦੇ ਬਾਅਦ ਸੀਨੀਅਰ ਡਿਪਟੀ ਇਲੈਕਸ਼ ਕਮਿਸ਼ਨਰ ਸ਼੍ਰੀ ਧਰਮੇਂਦਰ ਸ਼ਰਮਾ ਅਤੇ ਸੀਨੀਅਰ ਪ੍ਰਿੰਸੀਪਲ ਸਕੱਤਰ ਸ਼੍ਰੀ ਨਰੇਂਦਰ ਐੱਨ ਬੁਟੋਲੀਆ ਨੇ ਇਸ ਦੀ ਇੱਕ ਦਸਤਖ਼ਤ ਕਾਪੀ ਕੇਂਦਰੀ ਗ੍ਰਹਿ ਸਕੱਤਰ ਨੂੰ ਸੌਂਪੀ ਜਿਸ ਨੂੰ 25 ਜੁਲਾਈ, 2022 ਨੂੰ ਭਾਰਤ ਦੀ ਨਵੀਂ ਰਾਸ਼ਟਰਪਤੀ ਦੇ ਸ਼ਪਥ ਗ੍ਰਹਿਣ ਸਮਾਰੋਹ ਦੇ ਸਮੇਂ ਪੜ੍ਹਿਆ ਜਾਵੇਗਾ।
ਆਯੋਗ ਨੇ ਇਨ੍ਹਾਂ ਚੋਣਾਂ ਦੇ ਸੰਚਾਲਨ ਵਿੱਚ ਉਤਕ੍ਰਿਸ਼ਟ ਸਹਿਯੋਗ ਦੇ ਲਈ ਨਿਰਵਾਚਨ ਅਧਿਕਾਰੀ/ਸਹਾਇਕ ਨਿਰਵਾਚਨ ਅਧਿਕਾਰੀ, ਸੀਈਓ, ਈਸੀਆਈ ਨਿਰੀਖਕਾਂ, ਦਿੱਲੀ ਪੁਲਿਸ, ਸੀਆਈਐੱਸਐੱਫ, ਡੀਜੀਸੀਏ ਅਤੇ ਬੀਸੀਏਐੱਸ ਦੀ ਪੂਰੀ ਟੀਮ ਦਾ ਤਹਿ ਦਿਲ ਤੋਂ ਸ਼ਲਾਘਾ ਕੀਤੀ।
ਖੇਤੀਬਾੜੀ ਮੰਤਰਾਲਾ
ਟਿੱਡੀ ਕੰਟਰੋਲ ਅਪਰੇਸ਼ਨ11 ਅਪ੍ਰੈਲ ਤੋਂ 8 ਅਗਸਤ 2020 ਤੱਕ 10 ਰਾਜਾਂ ਵਿੱਚ 5.22 ਲੱਖ ਹੈਕਟੇਅਰ ਰਕਬੇ ਵਿੱਚ ਕੀਤੇ ਗਏ
ਐੱਫ਼ਏਓ ਦੀ ਤਾਜ਼ਾ ਸਥਿਤੀ ਅੱਪਡੇਟ ਦੇ ਅਨੁਸਾਰ ਯਮਨ ਅਤੇ ਅਫ਼ਰੀਕਾ ਦੇ ਹੋਰਨਾਂ ਦੇਸ਼ਾਂ ਅਤੇ ਭਾਰਤ - ਪਾਕਿਸਤਾਨ ਸਰਹੱਦ ਦੇ ਦੋਵਾਂ ਪਾਸੇ ਮਾਰੂਥਲ ਦੇ ਟਿੱਡੀਆਂ ਦੇ ਝੁੰਡ ਕਾਇਮ ਹਨ
11 ਅਪ੍ਰੈਲ 2020 ਤੋਂ 8 ਅਗਸਤ 2020 ਤੱਕ, ਰਾਜਸਥਾਨ, ਮੱਧ ਪ੍ਰਦੇਸ਼, ਪੰਜਾਬ, ਗੁਜਰਾਤ, ਉੱਤਰ ਪ੍ਰਦੇਸ਼ ਅਤੇ ਹਰਿਆਣਾ ਦੇ ਟਿੱਡੀ ਸਰਕਲ ਦਫ਼ਤਰਾਂ  ਦੁਆਰਾ 2,58,406 ਹੈਕਟੇਅਰ ਰਕਬੇ ਵਿੱਚ ਟਿੱਡੀ ਕੰਟਰੋਲ ਅਪਰੇਸ਼ਨ ਕੀਤੇ ਗਏ ਹਨ। 9 ਅਗਸਤ 2020 ਤੱਕ ਰਾਜ ਸਰਕਾਰਾਂ ਦੁਆਰਾ ਰਾਜਸਥਾਨ, ਮੱਧ ਪ੍ਰਦੇਸ਼, ਪੰਜਾਬ, ਗੁਜਰਾਤ, ਉੱਤਰ ਪ੍ਰਦੇਸ਼, ਮਹਾਰਾਸ਼ਟਰ, ਛੱਤੀਸਗੜ੍ਹ, ਹਰਿਆਣਾ, ਉੱਤਰਾਖੰਡ ਅਤੇ ਬਿਹਾਰ ਦੇ ਰਾਜਾਂ ਵਿੱਚ 2,64,491 ਹੈਕਟੇਅਰ ਰਕਬੇ ਵਿੱਚ ਕੰਟਰੋਲ ਕਾਰਜ ਚਲਾਏ ਜਾ ਚੁੱਕੇ ਹਨ।
ਟਿੱਡੀ ਕੰਟਰੋਲ ਅਪਰੇਸ਼ਨਕੱਲ੍ਹ ਦਿਨ ਅਤੇ ਰਾਤ ਦੇ ਸਮੇਂ ਦੌਰਾਨ 07 ਜ਼ਿਲ੍ਹਿਆਂ ਵਿੱਚ 46 ਥਾਵਾਂ ’ਤੇ ਚਲਾਈ ਗਈ ਸੀ।ਇਹ ਮਹਿੰਮ ਐੱਲਸੀਓ ਦੁਆਰਾ ਰਾਜਸਥਾਨ ਦੇ ਬਾੜਮੇਰ, ਜੋਧਪੁਰ, ਬੀਕਾਨੇਰ, ਨਾਗੌਰ, ਚੁਰੂ, ਹਨੂੰਮਾਨਗੜ੍ਹ ਅਤੇ ਸ਼੍ਰੀਗੰਗਾਨਗਰ ਵਿੱਚ ਅਤੇ ਗੁਜਰਾਤ ਦੇ ਕੱਛ ਜ਼ਿਲ੍ਹੇ ਵਿੱਚ ਇੱਕ ਸਥਾਨ ਵਿੱਚ ਚਲਾਈ ਗਈ ਹੈ।
ਇਸ ਸਮੇਂ ਰਾਜਸਥਾਨ ਅਤੇ ਗੁਜਰਾਤ ਰਾਜਾਂ ਵਿੱਚ ਸਪਰੇਅ ਵਾਹਨਾਂ ਵਾਲੀਆਂ 104ਕੰਟਰੋਲ ਟੀਮਾਂ ਤੈਨਾਤ ਹਨ ਅਤੇ ਕੇਂਦਰ ਸਰਕਾਰ ਦੇ 200 ਤੋਂ ਵੱਧ ਕਰਮਚਾਰੀ ਟਿੱਡੀ ਕੰਟਰੋਲ ਦੇ ਕੰਮਾਂ ਵਿੱਚ ਲੱਗੇ ਹੋਏ ਹਨ। ਇਸ ਤੋਂ ਇਲਾਵਾ, ਰਾਜਸਥਾਨ ਦੇ ਬਾੜਮੇਰ, ਜੈਸਲਮੇਰ, ਬੀਕਾਨੇਰ, ਨਾਗੌਰ ਅਤੇ ਫਲੋਦੀ ਵਿਖੇ ਨਾ ਪਹੁੰਚਣਯੋਗ ਜਗ੍ਹਾਵਾਂ ’ਤੇ ਕੀਟਨਾਸ਼ਕਾਂ ਦੇ ਛਿੜਕਾਅ ਅਤੇ ਲੰਬੇ ਰੁੱਖਾਂ ਉੱਤੇ ਟਿੱਡੀਆਂ ਦੇ ਪ੍ਰਭਾਵਸ਼ਾਲੀ ਕੰਟਰੋਲ ਲਈ 15 ਡਰੋਨ ਤੈਨਾਤ ਕੀਤੇ ਗਏ ਹਨ। ਡਰੋਨ ਹਾਪਰ ਕੰਟਰੋਲ ਵਿੱਚ ਵੀ ਵਰਤੇ ਜਾਂਦੇ ਹਨ।ਰਾਜਸਥਾਨ ਵਿੱਚ ਲੋੜ ਅਨੁਸਾਰ ਅਨੁਸੂਚਿਤ ਰੇਗਿਸਤਾਨੀ ਖੇਤਰ ਵਿੱਚ ਵਰਤੋਂ ਲਈ ਇੱਕ ਘੰਟੀ ਵਜਾਉਣ ਵਾਲਾ ਹੈਲੀਕੌਪਟਰ ਵੀ ਤੈਨਾਤ ਕੀਤਾ ਗਿਆ ਹੈ।ਭਾਰਤੀ ਵਾਯੂ ਸੈਨਾ ਵੀ ਇੱਕ ਐੱਮਆਈ - 17ਹੈਲੀਕੌਪਟਰ ਦੀ ਵਰਤੋਂ ਕਰਕੇ ਟਿੱਡੀ-ਰੋਕੂ ਕਾਰਵਾਈ ਵਿੱਚ ਅਜ਼ਮਾਇਸ਼ਾਂ ਕਰ ਰਹੀ ਹੈ।
ਗੁਜਰਾਤ, ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਛੱਤੀਸਗੜ੍ਹ, ਬਿਹਾਰ ਅਤੇ ਹਰਿਆਣਾ ਰਾਜਾਂ ਵਿੱਚ ਕਿਸੇ ਵੀ ਤਰ੍ਹਾਂ ਦੇ ਅਹਿਮ ਫ਼ਸਲੀ ਨੁਕਸਾਨ ਦੀ ਖ਼ਬਰ ਨਹੀਂ ਮਿਲੀ ਹੈ। ਹਾਲਾਂਕਿ ਰਾਜਸਥਾਨ ਦੇ ਕੁਝ ਜ਼ਿਲ੍ਹਿਆਂ ਵਿੱਚ ਫ਼ਸਲਾਂ ਦੇ ਕੁਝ ਮਾਮੂਲੀ ਨੁਕਸਾਨ ਹੋਣ ਦੀ ਖ਼ਬਰ ਮਿਲੀ ਹੈ।
ਕੱਲ੍ਹ , ਰਾਜਸਥਾਨ ਦੇ ਬਾੜਮੇਰ, ਜੋਧਪੁਰ, ਬੀਕਾਨੇਰ, ਨਾਗੌਰ, ਚੁਰੂ, ਹਨੂਮਾਨਗੜ੍ਹ ਅਤੇ ਸ਼੍ਰੀਗੰਗਾਨਗਰ ਅਤੇ ਗੁਜਰਾਤ ਦੇ ਕੱਛ ਜ਼ਿਲ੍ਹੇ ਵਿੱਚ ਹੂਪਰ ਅਤੇ / ਜਾਂ ਕੁਝ ਖਿੰਡੇ ਹੋਏ ਬਾਲਗ ਟਿੱਡੇ ਸਰਗਰਮ ਸਨ।
ਫੂਡ ਐਂਡ ਐਗਰੀਕਲਚਰ ਆਰਗੇਨਾਈਜ਼ੇਸ਼ਨ ਦੇ 7 ਅਗਸਤ 2020 ਦੇ ਟਿੱਡੀ ਸਥਿਤੀ ਦੇ ਅੱਪਡੇਟ ਅਨੁਸਾਰ, ਐੱਫ਼ਏਓ ਦੀ ਤਾਜ਼ਾ ਸਥਿਤੀ ਅੱਪਡੇਟ ਦੇ ਅਨੁਸਾਰ ਯਮਨ ਅਤੇ ਅਫ਼ਰੀਕਾ ਦੇ ਹੋਰਨਾਂ ਦੇਸ਼ਾਂ ਵਿੱਚ ਮਾਰੂਥਲ ਦੇ ਟਿੱਡੀਆਂ ਦੇ ਝੁੰਡ ਹਾਲੇ ਵੀ ਸਰਗਰਮ ਹਨ ਅਤੇ ਭਾਰਤ - ਪਾਕਿਸਤਾਨ ਸਰਹੱਦ ਦੇ ਦੋਵਾਂ ਪਾਸੇ ਗਰਮੀਆਂ ਦੀ ਪ੍ਰਜਨਨ ਜਾਰੀ ਹੈ।
ਦੱਖਣੀ-ਪੱਛਮੀ ਏਸ਼ੀਆਈ ਦੇਸ਼ਾਂ  ਦੀ ਮਾਰੂਥਲ ਦੇ ਟਿੱਡੀਆਂ ’ਤੇ ਹਫ਼ਤਾਵਾਰੀ ਵਰਚੁਅਲ ਬੈਠਕ ਐੱਫ਼ਏਓ ਦੁਆਰਾ ਆਯੋਜਿਤ ਕੀਤੀ ਜਾ ਰਹੀ ਹੈ।ਹੁਣ ਤੱਕ ਦੱਖਣੀ ਪੱਛਮੀ ਏਸ਼ੀਆਈ ਦੇਸ਼ਾਂ ਦੇ ਤਕਨੀਕੀ ਅਧਿਕਾਰੀਆਂ ਦੀਆਂ 20 ਵਰਚੁਅਲ ਬੈਠਕਾਂ ਹੋ ਚੁੱਕੀਆਂ ਹਨ।
|
|
1.
|
|
ਰਾਜਸਥਾਨ ਦੇ ਨਾਗੌਰ ਵਿੱਚ ਦੇਵਗੜ੍ਹ_ ਮਕਰਾਨਾ ਵਿਖੇ ਐੱਲਡਬਲਿਊਓ
|
|
2.
|
|
ਰਾਜਸਥਾਨ ਦੇ ਬੀਕਾਨੇਰ ਦੇ ਤੇਜਾਰਸਰ ਵਿਖੇ ਹੂਪਰਾਂ ਦਾ ਵੱਡਾ ਖਾਤਮਾਂ
|
|
3.
|
|
ਰਾਜਸਥਾਨ ਦੇ ਚੁਰੂ ਵਿੱਚਛੁੱਜਾਸਰ_ਬਿਨਸਰ ਵਿਖੇ ਮਰੇ ਹੋਏ ਹੂਪਰ
|
|
4.
|
|
ਰਾਜਸਥਾਨ ਦੇ ਨਾਗੌਰ ਵਿੱਚ ਦੇਵਗੜ੍ਹ_ ਮਕਰਾਨਾ ਵਿਖੇ ਮਰੇ ਹੂਪਰਾਂ ਦੀ ਇੱਕ ਖਾਈ
|
|
5.
|
|
ਰਾਜਸਥਾਨ ਦੇ ਬੀਕਾਨੇਰ ਵਿੱਚ ਲਾਲਾਮਦੇਸ਼ਰ_ਛੋਟਾ ਨੋਖਾ ਵਿਖੇ ਮਰੇ ਹੂਪਰਾਂ ਦਾ ਢੇਰ
|
|
6.
|
|
ਗੁਜਰਾਤ ਦੇ ਭੁਜ ਵਿੱਚ ਕਟਵੰਧ ਵਿਖੇ ਕਾਰਵਾਈ ਕਰਦਾ ਐੱਲਡਬਲਿਊਓ ਵਾਹਨ
|
|
7.
|
|
ਰਾਜਸਥਾਨ ਦੇ ਹਨੂਮਾਨਗੜ੍ਹ ਵਿੱਚ ਜੋਰਾਵਰਪੁਰ_ਨੋਹਾਰ ਵਿਖੇ ਐੱਲਡਬਲਿਊਓ
|
|
8.
|
|
ਰਾਜਸਥਾਨ ਦੇ ਹਨੂਮਾਨਗੜ੍ਹ ਵਿੱਚ ਕਾਂਸਰ_ਨੋਹਾਰ ਵਿਖੇ ਜਾਰੀ ਇੱਕ ਸਪਰੇਅ ਅਪ੍ਰੇਸ਼ਨ
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਰਾਸ਼ਟਰੀ ਓਵਰਸੀਜ਼ ਵਜ਼ੀਫ਼ੇ
ਸਮਾਜਕ ਨਿਆਂ ਤੇ ਸਸ਼ੱਕਤੀਕਰਣ ਮੰਤਰਾਲਾ ਦੋ ਰਾਸ਼ਟਰੀ ਓਵਰਸੀਜ਼ ਵਜ਼ੀਫ਼ਾ  ਯੋਜਨਾਵਾਂ ਲਾਗੂ ਕਰਦਾ ਹੈ। ਸਮਾਜਕਨਿਆਂ ਤੇ ਸਸ਼ੱਕਤੀਕਰਣ ਵਿਭਾਗ ਅਨੁਸੂਚਿਤ ਜਾਤਾਂ ਆਦਿ ਲਈ ‘ਰਾਸ਼ਟਰੀ ਓਵਰਸੀਜ਼ ਵਜ਼ੀਫ਼ਾ’  ਲਾਗੂ ਕਰਦਾ ਹੈ, ਜਿਸ ਅਧੀਨ ਅਨੁਸੂਚਿਤ ਜਾਤਾਂ; ਡੀਨੋਟੀਫ਼ਾਈਡ, ਖ਼ਾਨਾ–ਬਦੋਸ਼ ਤੇ ਨੀਮ–ਖ਼ਾਨਾ ਬਦੋਸ਼ ਕਬੀਲਿਆਂ; ਬੇਜ਼ਮੀਨੇ ਖੇਤੀਬਾੜੀ ਮਜ਼ਦੂਰਾਂ ਅਤੇ ਰਵਾਇਤੀ ਕਾਰੀਗਰ ਵਰਗਾਂ ਦੇ ਚੋਣਵੇਂ ਵਿਦਿਆਰਥੀਆਂ ਨੂੰ ਵਿਦੇਸ਼ ’ਚ ਪੋਸਟ–ਗ੍ਰੈਜੂਏਸ਼ਨ ਤੇ ਪੀ–ਐੱਚ.ਡੀ. ਪੱਧਰ ਦੇ ਕੋਰਸ ਕਰਨ ਲਈ ਵਿੱਤੀ ਸਹਾਇਤਾ ਮੁਹੱਈਆ ਕਰਵਾਈ ਜਾਂਦੀ ਹੈ।
ਦਿੱਵਯਾਂਗ ਵਿਅਕਤੀਆਂ ਦੇ ਸਸ਼ੱਕਤੀਕਰਣ ਬਾਰੇ ਵਿਭਾਗ ‘ਰਾਸ਼ਟਰੀ ਓਵਰਸੀਜ਼ ਵਜ਼ੀਫ਼ਾ’ ਲਾਗੂ ਕਰਦਾ ਹੈ, ਜਿਸ ਅਧੀਨ ਚੋਣਵੇਂ ਦਿੱਵਯਾਂਗ ਵਿਦਿਆਰਥੀਆਂ ਨੂੰ ਵਿਦੇਸ਼ ’ਚ ਪੋਸਟ–ਗ੍ਰੈਜੂਏਸ਼ਨ ਤੇ ਪੀ–ਐੱਚ.ਡੀ. ਪੱਧਰ ਦੇ ਕੋਰਸ ਕਰਨ ਲਈ ਵਜ਼ੀਫ਼ਾ ਮੁਹੱਈਆ ਕਰਵਾਇਆ ਜਾਂਦਾ ਹੈ।
ਪਿਛਲੇ 10 ਸਾਲਾਂ ਦੌਰਾਨ ਦੋਵੇਂ ਯੋਜਨਾਵਾਂ ਅਧੀਨ ਨਿਮਨਲਿਖਤ ਅਨੁਸਾਰ ਫ਼ੰਡਾਂ ਦੀ ਵੰਡ ਕੀਤੀ ਗਈ ਹੈ:
|
|
ਵਿੱਤੀ ਸਾਲ
|
|
ਬਜਟ ਵੰਡ

|
|
NOS ਅਨੁਸੂਚਿਤ ਜਾਤਾਂ ਆਦਿ ਦੇ ਉਮੀਦਵਾਰਾਂ ਲਈ
|
|
NOS ਦਿਵੱਯਾਂਗ ਵਿਦਿਆਰਥੀਆਂ ਲਈ
|
|
2011-12
|
|
6.00
|
||
|
2012-13
|
|
6.00
|
|
2013-14
|
|
6.00
|
|
2014-15
|
|
6.00
|
|
3.00
|
|
2015-16
|
|
6.12
|
|
0.50
|
|
2016-17
|
|
15.00
|
|
1.00
|
|
2017-18
|
|
15.00
|
|
2.00
|
|
2018-19
|
|
15.00
|
|
#
|
|
2019-20
|
|
20.00
|
|
2020-21
|
|
20.00ਇਹ ਯੋਜਨਾ 2014–15 ’ਚ ਸ਼ੁਰੂ ਕੀਤੀ ਗਈ ਸੀ।
# NOS ਦਿੱਵਯਾਂਗ ਵਿਦਿਆਰਥੀਆਂ ਲਈ ਯੋਜਨਾ ਨੂੰ ਮੁੱਖ ਯੋਜਨਾ ਅਧੀਨ ਰਲਾ ਦਿੱਤਾ ਗਿਆ ਸੀ; ਜਿਸ ਦੇ ਸਾਲ 2018–19 ਤੋਂ ਛੇ ਅੰਗ ਹਨ; ਇਸ ਲਈ ਇਸ ਯੋਜਨਾ ਅਧੀਨ ਕੋਈ ਵੱਖਰੀ ਬਜਟ ਨਹੀਂ ਰੱਖਿਆ ਗਿਆ।
ਇਨ੍ਹਾਂ ਯੋਜਨਾਵਾਂ ਦੇ ਵਿਆਪਕ ਪ੍ਰਚਾਰ–ਪਾਸਾਰ ਲਈ ਖੇਤਰੀ ਅਖ਼ਬਾਰਾਂ ਦੇ ਨਾਲ–ਨਾਲ ਰਾਸ਼ਟਰੀ ਅਖ਼ਬਾਰਾਂ ਵਿੱਚ ਇਸ਼ਤਿਹਾਰ ਜਾਰੀ ਕੀਤਾ ਜਾਂਦਾ ਹੈ। ਉਸ ਤੋਂ ਇਲਾਵਾ ਰਾਸ਼ਟਰੀ ਮਹੱਤਵ ਦੇ ਸੰਸਥਾਨਾਂ ਨੂੰ ਦਿਸ਼ਾ–ਨਿਰਦੇਸ਼ ਜਾਰੀ ਕੀਤੇ ਜਾਂਦੇ ਹਨ,ਤਾਂ ਜੋ ਹੋਣਹਾਰ ਵਿਦਿਆਰਥੀਆਂ ਨੂੰ ਇਸ ਯੋਜਨਾ ਦੇ ਲਾਭ ਮਿਲ ਸਕਣ। ਇਸ ਯੋਜਨਾ ਦੀਆਂ ਵਿਸ਼ੇਸ਼ਤਾਵਾਂ ਆਲ ਇੰਡੀਆ ਰੇਡੀਓ ਤੇ ਦੂਰਦਰਸ਼ਨ ਦੇ ਰੇਡੀਓ ਚੈਨਲਾਂ ਰਾਹੀਂ ਵੀ ਪ੍ਰਸਾਰਿਤ ਕੀਤੀਆ ਜਾਂਦੀਆਂ ਹਨ।
ਵਿਭਿੰਨ ਸਬੰਧਤ ਧਿਰਾਂ, ਮੁੱਲਾਂਕਣ ਰਿਪੋਰਟਾਂ ਤੋਂ ਮਿਲੀ ਫ਼ੀਡਬੈਕ ਤੇ ਬਜਟ ਸਰੋਤਾਂ ਦੀ ਉਪਲਬਧਤਾ ਦੇ ਆਧਾਰ ਉੱਤੇ ਯੋਗਤਾ ਮਾਪਦੰਡ ਤੇ ਸਲੌਟਸ ਦੀ ਗਿਣਤੀ ਸਮੇਤ ਇਸ ਯੋਜਨਾ ਦੇ ਦਿਸ਼ਾ–ਨਿਰਦੇਸ਼ਾਂ ਦੀ ਸਮੇਂ–ਸਮੇਂ ’ਤੇ ਸੋਧ ਕੀਤੀ ਜਾਂਦੀ ਹੈ। ਇਸ ਅਨੁਸਾਰ NOS ਦੀ ਇਸ ਯੋਜਨਾ ਅਧੀਨ ਅਨੁਸੂਚਿਤ ਜਾਤਾਂ ਆਦਿ ਦੇ ਵਿਦਿਆਰਥੀਆਂ ਦੀ ਯੋਜਨਾ ਅਧੀਨ ਸਲੌਟਸ ਦੀ ਗਿਣਤੀ 2014–15 ’ਚ 60 ਤੋਂ ਵਧਾ ਕੇ 100 ਕਰ ਦਿੱਤੀ ਗਈ ਹੈ।
ਇਸ ਯੋਜਨਾ ਦਾ ਧਿਆਨ ਬਹੁਤ ਜ਼ਿਆਦਾ ਗ਼ਰੀਬ ਪਰਿਵਾਰਾਂ ਉੱਤੇ ਕੇਂਦ੍ਰਿਤ ਹੈ, ਤਾਂ ਜੋ ਉਨ੍ਹਾਂ ਦੀ ਪਹੁੰਚ ਵਿਦੇਸ਼ ਵਿੱਚ ਮਿਆਰੀ ਸਿੱਖਿਆ ਤੱਕ ਹੋ ਸਕੇ। ਇਸ ਯੋਜਨਾ ਅਧੀਨ ਪਰਿਵਾਰਕ ਆਮਦਨ ਦੀ ਸੀਮਾ ਸਾਲ 2020–21 ਦੌਰਾਨ ਪਿੱਛੇ ਜਿਹੇ 6.00 ਲੱਖ ਰੁਪਏ ਤੋਂ ਸੋਧ ਕੇ 8.00 ਲੱਖ ਰੁਪਏ ਸਾਲਾਨਾ ਕਰ ਦਿੱਤੀ ਗਈ ਹੈ।
ਇਹ ਜਾਣਕਾਰੀ ਅੱਜ ਲੋਕ ਸਭਾ ’ਚ ਸਮਾਜਕ ਨਿਆਂ ਤੇ ਸਸ਼ੱਕਤੀਕਰਣ ਰਾਜ ਮੰਤਰੀ ਸ੍ਰੀ ਏ. ਨਾਰਾਇਣਸਵਾਮੀ ਨੇ ਲਿਖਤੀ ਜੁਆਬ ਰਾਹੀਂ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਟੈਂਡ ਅੱਪ ਇੰਡੀਆ ਦੇ 7 ਵਰ੍ਹੇ ਮਨਾਉਣ ਦੀ ਚਰਚਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਨੁਸੂਚਿਤ ਜਾਤੀ/ਅਨੁਸੂਚਿਤ ਜਨਜਾਤੀ ਭਾਈਚਾਰਿਆਂ ਨੂੰ ਸਸ਼ਕਤ ਬਣਾਉਣ ਅਤੇ ਮਹਿਲਾ ਸਸ਼ਕਤੀਕਰਣ ਸੁਨਿਸ਼ਚਿਤ ਕਰਨ ਵਿੱਚ ਸਟੈਂਡ ਅੱਪ ਇੰਡੀਆ ਪਹਿਲ ਦੀ ਭੂਮਿਕਾ ਨੂੰ ਸਵੀਕਾਰ ਕੀਤਾ ਹੈ। ਸਟੈਂਡ ਅੱਪ ਇੰਡੀਆ ਨੇ ਅੱਜ 7 ਵਰ੍ਹੇ ਕਰ ਲਏ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਅੱਜ ਅਸੀਂ #7YearsofStandUpIndia ਮਨਾ ਰਹੇ ਹਾਂ ਅਤੇ ਉਸ ਭੂਮਿਕਾ ਨੂੰ ਸਵੀਕਾਰ ਕਰਦੇ ਹਾਂ ਜੋ ਇਸ ਪਹਿਲ ਨੇ ਅਨੁਸੂਚਿਤ ਜਾਤੀ/ਅਨੁਸੂਚਿਤ ਜਨਜਾਤੀ ਭਾਈਚਾਰਿਆਂ ਨੂੰ ਸਸ਼ਕਤ ਬਣਾਉਣ ਅਤੇ ਮਹਿਲਾ ਸਸ਼ਕਤੀਕਰਣ ਸੁਨਿਸ਼ਚਿਤ ਕਰਨ ਵਿੱਚ ਨਿਭਾਈ ਹੈ। ਇਸ ਨੇ ਉੱਦਮ ਦੀ ਭਾਵਨਾ ਨੂੰ ਵੀ ਹੁਲਾਰਾ ਦਿੱਤਾ ਹੈ ਜਿਸ ਤੋਂ ਸਾਡੇ ਲੋਕ ਅਸ਼ੀਰਵਾਦ ਪ੍ਰਾਪਤ ਕਰਦੇ ਹਨ।"
ਹੋਰ ਵੇਰਵੇ ਲਈ https://pib.gov.in/PressReleseDetail.aspx?PRID=1913705
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਦੇ ਰੱਖਿਆ ਖੇਤਰ ਨੂੰ ਆਤਮਨਿਰਭਰ ਬਣਾਉਣ ਦੇ ਲਈ ਕੀਤੇ ਜਾ ਰਹੇ ਲਗਾਤਾਰ ਪ੍ਰਯਾਸਾਂ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਰੱਖਿਆ ਖੇਤਰ ਨੂੰ ਆਤਮਨਿਰਭਰ ਬਣਾਉਣ ਦੇ ਲਈ ਕੀਤੇ ਜਾ ਰਹੇ ਲਗਾਤਾਰ ਪ੍ਰਯਾਸਾਂ ਦੀ ਸਰਾਹਨਾ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਰੱਖਿਆ ਖੇਤਰ ਵਿੱਚ ਆਤਮਨਿਰਭਰਤਾ ਨੂੰ ਹੁਲਾਰਾ ਦੇਣਾ, ਭਾਰਤੀ ਪ੍ਰਤਿਭਾ ਵਿੱਚ ਸਾਡੇ ਵਿਸ਼ਵਾਸ ਦੀ ਵੀ ਪੁਸ਼ਟੀ ਕਰਦਾ ਹੈ।
ਪ੍ਰਧਾਨ ਮੰਤਰੀ ਨੇ ਕੇਂਦਰੀ ਰੱਖਿਆ ਮੰਤਰੀ, ਸ਼੍ਰੀ ਰਾਜਨਾਥ ਸਿੰਘ ਦੇ ਟਵੀਟ ਨੂੰ ਸਾਂਝਾ ਕੀਤਾ ਹੈ, ਜਿਸ ਵਿੱਚ ਰੱਖਿਆ ਮੰਤਰੀ ਨੇ 70,500 ਕਰੋੜ ਰੁਪਏ ਦੇ ਪ੍ਰਸਤਾਵਾਂ ਅਤੇ ਵਿੱਤ ਵਰ੍ਹੇ 23 ਵਿੱਚ 2.71 ਲੱਖ ਕਰੋੜ ਰੁਪਏ ਤੋਂ ਅਧਿਕ ਦੀ ਸਰਕਾਰੀ ਖਰੀਦ ਨੂੰ ਮਨਜ਼ੂਰੀ ਦੇ ਕੇ, ਜਿੱਥੇ 99 ਪ੍ਰਤੀਸ਼ਤ ਸਪਲਾਈ ਭਾਰਤੀ ਉਦਯੋਗਾਂ ਤੋਂ ਕੀਤੀ ਜਾਣੀ ਹੈ; ਭਾਰਤ ਦੇ ਰੱਖਿਆ ਖੇਤਰ ਨੂੰ ਆਤਮਨਿਰਭਰ ਬਣਾਉਣ ਦੇ ਲਈ ਕੀਤੇ ਜਾ ਰਹੇ ਲਗਾਤਾਰ ਪ੍ਰਯਾਸਾਂ ਦਾ ਉਲੇਖ ਕੀਤਾ ਹੈ। ਇਸ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਰੱਖਿਆ ਖੇਤਰ ਵਿੱਚ ਆਤਮਨਿਰਭਰਤਾ ਨੂੰ ਹੁਲਾਰਾ, ਭਾਰਤੀ ਪ੍ਰਤਿਭਾ ਵਿੱਚ ਸਾਡੇ ਵਿਸ਼ਵਾਸ ਦੀ ਪੁਸ਼ਟੀ ਵੀ ਹੈ।”